Reisskets: 'n Meer wat wegraak | LitNet\nVerdrinkte woud, Rukwa (foto: Johan Opperman)\nHoe gemaak as die kaart jou vertel daar is ’n massiewe varswatermeer skaars 30 km van jou tydelike woning, maar jy kry nie die pad daarheen nie? Ons vra oral in die dorp, wys die kaart, maar niemand weet nie. Mense frons, skud ontkennend die kop, trek die skouers op. Hoe kan dit wees, wonder ons? Die Rukwameer is tog ’n bekende baken; 180 km lank en 32 km breed. Die Rukwa se vis is op die plaaslike mark te koop. Die aangrensende provinsie is na die meer vernoem.\nSelfs die GPS is nie van veel waarde in ’n wêreld waar sekondêre paaie dikwels saam met die beesspore loop nie. Sondag na Sondag ry ons in die rigting van die meer en soek ’n moontlike pad oor die berg. Keer op keer kom ons op die kruin van die Ufipa en sien die meer daaronder lê, grys uitgestrek tot op die verste horison. Dit is die vreemdste ervaring dat niemand van die meer weet nie. Tot my man een goeie dag besef: dis ons uitspraak! Die “l” en “r” word omgedraai in Swahili. “The load to Rake Lukwa?” vra hy die eerste mens wat ons teëkom.\n“O, dis net agt kilometer noordwes van Sumbawanga; daar is ’n bordjie,” kom die antwoord sonder huiwering. Vroeg die volgende Sondagoggend steek ons die Ufipaberge oor. Bergaf met steil haarnaalddraaie deur groen klowe met digte oorskietlappies woud. Hier en daar kry ons ’n blik op die meer.\nUfipa onder die mis (foto: Johan Opperman)\nEn toe gebeur dit weer. Ons verloor Rukwa werklikwaar die tweede keer sommer by die eerste dorpie, Muze. Die GPS sê ons ry reeds in die meer. ’n Polisieman kyk agterdogtig na ons, stap om die Land Rover, klop nadenkend aan die daktent. “Dis Rukwa dié,” wys hy effens geïrriteerd met die hand. Ons soek nietemin sonder enige sukses vir kilometers deur verwaarloosde dorpies al teen die voet van die Ufipa. Die landskap verander van soutpanne en soutbossies met troppe maer beeste na moerasse met netjiese rys- en suikerrietlandjies. Maar geen meer nie!\nOns vra in elke dorpie. Niemand kan begryp dat ons hoegenaamd vra waar die meer nou éintlik is nie. Dis net dáár; daar waar hulle visvang, wasgoed was en die beeste drink. Eers later besef ons die oorbodigheid van die vraag. Elke beespad, elke voetpad, elke wielspoor lei immers na Rukwa.\nAnders as die Tanganjika, is Rukwa se dorpies nie op die kuslyn geleë nie. As jy die wispelturigheid en verraderlikheid van Rukwa ken, bou jy veilig bo die vloedlyn. Want Rukwa krimp óf stoot ver op na gelang van die reën uit die omringende berge; die Ufipa Hooglande naby Sumbawanga en in die Sange Berge in die noordooste. In goeie reënjare groei en gedy die meer sodat die mense goed leef. In swak jare krimp en kwyn Rukwa en so ook die lewenskwaliteit van sy mense. Rukwa, soos die meer bekende Aral en Kaspiese Seë, het geen natuurlike uitvloei nie. Water vloei in vanaf die riviere; uit die noorde kom die Rungwa, van die suide die Lupa, Chambua en Songwe, en uit die weste bring die Momba water na Rukwa. As die groot droogte egter kom, verdroog die middel van die meer en twee kleiner mere vorm. Dis bitter tye vir mens en dier, vertel ’n priester. Baie sout, erg besoedeld, altyd aan die verander; Rukwa bly nogtans die spil waarom sy mense se lewens draai.\nMoedeloos dat ons so ’n groot watermassa die tweede keer kon verloor drink ons koffie onder mangobome waar vrugte soet vrot. Die bottelgroen bome met bok-op-agterpoot snylyne bied genadige skadu in die hitte. Veraf klik-klak-klok die beeste se klokke. Net Rukwa, dié kry ons nêrens nie. Geen wegwysers, selfs geen afdraai in die rigting van die meer nie. Op die GPS drink ons koffie diep in die meer in. Dié dag leer ons: Rukwa laat hom nie sonder meer vind nie. Jy moet hom gaan soek; met respek versigtig deur ’n soutpan óf op die blote beduidenis van ’n wielspoor langs.\nOns volg uiteindelik ’n uitgetrapte beespad deur ’n grys sandpan, en maak wye draaie om verlate hutte en omgedolwe mielielande. ’n Trop maer langhoringbeeste slinger kop omlaag deur die soutbossies op pad water toe. Die jong beeswagtertjies spat die soutbosse in toe hulle die Land Rover sien. Ons kom tot stillstand op die vaalgrys strand. Voor ons lê die mees onverwagte gesig denkbaar – ’n verdrinkte woud, ’n spooklandskap. Water, lug en land smelt in die hitte van die dag saam tot witgrys verlatenheid; boomstompe swart geraamtes in die water. ’n Paar vroue wat strandop wasgoed was maak hul babas en bondels bymekaar, vlug ook tussen die soutbosse in. Net ’n paar jongmans leun bewegingloos op lang kieries en staar uitdrukkingloos na ons.\nLanghoring beeste drink soutwater (foto: Johan Opperman)\nDis ’n warm dag, maar ons sit verslae oor die verlate maanlandskap. Ons het iets soos Tanganjika se kranse en lowergroen bosse verwag. Die langhoringbeeste woel om ons voertuig en suip dan langsaam die sout water. Hulle is net vel en been; soutbossies die enigste weiding. Dié onheilspellende boomgrafte was lank gelede ’n welige natuurlike akasiawoud, die produk van dekades van goeie reëns en vars water. Ná ’n lang ruk kom die beeswagtertjies versigtig nader om die beeste land in te keer. Die vroue sprei hul bondels wasgoed ver teen die strand op en hervat hul taak.\nOor verskeie besoeke ontdek ons mettertyd Rukwa se vele gesigte. Die menige kronkelspore tussen gehuggies deur lei na uitgestrekte strande, vaal soutpanne waar Rukwa se mense lééf. Dit wemel van handgemaakte kano’s, visnette, ’n motorfiets of twee. Inwoners gaan ongestoord hul gang, msungus ten spyt. Mense werk in landjies, verkoop piramiedes tamaties en speel dawerende musiek by die dorp se kroeg. ’n Gastehuis heet The Vatican City en uitgevatte dogtertjies in spierwit rokkies stap singende kerk toe.\nRukwa het ongeveer sestig visspesies, waarvan tilapia (perege of gege) die mees algemene is. Tilapia is endemiese en pas goed aan by veranderde omgewingstoestande; daarom ideaal vir die wispelturige Rukwa. Buitemense met groot bote en sleepnette kom en vang die groot visse diep in die meer en neem dit in koeltrokke uit sonder om eens te groet, beweer ’n winkelier waar ons water koop. Die plaaslike vissers kan nie sulke bote bekostig nie, verduidelik hy verder. En met die onstabiele kano’s kan niemand dit in die diep water waag nie. Die wind is te sterk op die oop waters. Hulle vang maar in die vlakwater langs die kus, juis daar waar die tilapia broei. Die nette is so fyn dat jong vissies nie kan ontsnap nie en die vis word al hoe skaarser.\nTilapia vars gevang (foto: Johan Opperman)\nHy haal sy skouers op. Ja, hy weet, almal weet. Tilapia se natuurlike broeiplekke word gestroop juis deur die vissermanne wat van tilapia afhanklik is. Maar wat moet hulle doen? Vandag se honger tel swaarder as more se bewaring. As ’n visser gelukkig is, vang hy deesdae omtrent twintig vissies op ’n dag; genoeg vir die tafel en selfs ’n bietjie om te verkwansel. Ons betaal vir die water, groet, haastig om weg te kom van die spiraal van immer groeiende armoede.\nBy Ilanga is ’n bootbouwerf en ken die bootbouer geen Engels nie en ons Swahili is beperk. Maar ons gesels lekker. Hy is besig om ’n nuwe boot waterdig te maak toe ons naderstaan. Hy gebruik ongewaste katoen vanaf Tanganjika, beduie hy terwyl hy dun stringetjies katoen styf opwen; daarna met ’n klein byteltjie in die nou gleufies tussen die planke inwerk. Bootbou is harde werk met net ’n paar stukke handgemaakte gereedskap. Gelukkig is daar nog baie hardehout op die berge, wys hy.\nBootbouer Ilanga, Rukwa (foto: Johan Opperman)\nEk kyk na die oorblywende lappies miombowoud teen die Ufipa se kranse. Hier en daar trek rook, byeboere oes heuning. Soms raak die vure buite beheer, versprei in ’n oogwink en saai verwoesting. Die verdrinkte woud enkele kilometers suid spook by my. Die sakke houtskool wat langs die pad verkoop word …\nNavorsers beweer Rukwa sterf stadig maar seker. Nog ’n slagoffer van ontwikkeling: verdwynende miombowoude, visbronne uitgeput deur die uitwissing van broeikolonies en versouting van die water, onwettige sleepnette, besoedeling deur kwik en harde metale van die honderde klein myne in die omringende berge, riviere besoedel met menslike afval. Langs die meer self gebruik die mense óf die bossies óf vlak putlatrines.\nBesmette water, besmette vis, verwoeste woude …\n’n Visserman dra sy vangs skouerhoog vanaf sy kano aan, sy neutbruin lyf blink in die son. Hy bied die vars glinsterende vis vir ons aan. Lomp soek ons verskoning. Ons moet nog ver ry. Het nie ’n yskas nie.\n’n Groepie Chinese padbouers raap die hele emmer vis dankbaar op. “Fresh and unpolluted,” vertel hul ingenome.\nEk reis heerlik saam. Dieselfde hartseer scenario van ontbossing en uitputting van die vis in die meer sien ons ook hier in Malawi!


PressReader - Weg! Platteland: 2018-03-01 - Wits Siyakhana Initiative\nWits Siyakhana Initiative\nWeg! Platteland - 2018-03-01 - Gemeenskapstuine -\n’n Stewige fondament\nSiyakhana is in 2005 deur prof. Michael Rudolph begin as ’n projek van Wits om gesondheid te bevorder, voedselsekerheid te verhoog en omgewings te verbeter. Stadig maar seker is 1 ha van ’n verwaarloosde park in die ooste van Johannesburg omskep in ’n florerende vrugteengroentetuin wat voedselsekerheid verbeter, inwoners met vaardighede toerus én ’n navorsingspunt skep vir akademici uit verskillende velde én wêrelddele.\n“Ons het groot sukses gehad om skenkings in die hande te kry,” sê Michael, “maar uiteindelik moet elke tuin finansieel lewensvatbaar wees omdat afhanklikheid van skenkers ongesond is. Belangriker nog sorg kleinskaalse kommersiële tuine vir volhoubaarheid en groter verantwoordelikheid.”\nIn ’n poging om finansieel onafhanklik te word het hulle ’n koöperatiewe maatskappy gestig wat uit sewe tuiniers bestaan. Hulle moet saam met Michael ’n inkomste genereer deur elke week vars produkte van ongeveer R4 000 te verkoop en opleidingskursusse aan te bied.\n“Ons leef elke dag die konsep van Siyakhana uit – dit beteken ‘om mekaar op te bou’, verduidelik Michael – “maar elke tuin het een sterk leier nodig wat die verskillende aspekte kan bestuur.”\nTans werk hy daaraan om die kapasiteit van sy span uit te bou om seker te maak toekomstige bestuurders sal kan voortbou op die projek se stewige fondament.\n“Baie gemeenskapstuine begin goed, maar kan dit nie volhou nie. ’n Mens kan nie die harde werk, kennis, kundigheid en beplanning onderskat wat dit verg nie. Maar Siyakhana is een van die opwindendste projekte waarby ek nog betrokke was. Die beloning is groot.”\nDié stuk grond was 13 jaar gelede “’n stortingsterrein” in ’n besonder slordige hoekie van ’n openbare park in Johannesburg. Nou kom mense van reg oor die wêreld om Siyakhana se suksesse te bewonder en daaruit te leer.


Advertensies - ivfbabble\nHoekom adverteer op IVF babbel\nIVF babble is 'n opwindende en rewolusionêre tydskrif. 'N Tydskrif vir dames en mans wat u die jongste wêreldwye vrugbaarheidsnuus bied.\nIn elke uitgawe van IVF babbel aanlyn tydskrif, vind u:\nDie nuutste vrugbaarheid skinder\nDie beste wenke oor voeding, gesondheid, fiksheid en produkte om u kanse te verhoog\nOnskatbare advies van die wêreld se kundiges\nLewensaangeleenthede en verhale uit die hart\nKompetisies en aanbiedinge\nVerbindings met ander deur ons vertroulike en wêreldwye IVF-vriend\nBreek die vorm Deur die ultieme IVF- en surrogaatskapbron in 'n kontemporêre en stylvolle aanlyn tydskrifformaat te skep, maak IVF-babble se unieke eienskappe dit 'n ontoelaatbare lesing vir diegene wat vrugbaarheidsbehandeling ondergaan of oorweeg.\nIVF was eens 'n kontroversiële en rewolusionêre behandeling vir min mense, en het paartjies met onvrugbaarheid gehelp om 'n eie kind te hê. Vandag neem dit jaar tot jaar aansienlik toe en bestaan daar nie iets soos 'n stereotipe van 'n tipiese IVF-pasiënt nie.\nIVF babble streef daarna om hierdie immer veranderende diversiteit te weerspieël. Reguit paartjies, pare van dieselfde geslag, enkellopendes, mense met genetiese afwykings, ernstige siektes en diegene wat hul vrugbaarheid wil behou, draai almal na IVF om hulle te help om hul drome van ouerskap te verwesenlik.\nDinge wat eens kulturele norme was, is besig om te verander\nDaar is diegene wat nou hul vrugbaarheid wil behou omdat hulle nie die regte maat ontmoet het nie, of net nie gereed was om 'n gesin te begin nie. Ander waar hul loopbaan voorlopig die prioriteit is. In werklikheid bied ondernemings soos Facebook, Apple en Yahoo, in 'n poging om talent te behou en te lok, eiervry vir vroulike werknemers aan. Volgens Facebook bied Facebook ook hulp met surrogaatskap en 'n verskeidenheid ander vrugbaarheidsdienste vir manlike en vroulike werknemers.\nOns leef ook langer en mense besluit oor die algemeen om kinders veel later as vorige generasies te hê.\nOns bereik wêreldwyd vroue en mans en hulle met kennis te bemagtig en hulle te lei om die regte vrugbaarheidskeuses te maak. Om hulle te laat besef dat met 1 uit 6 mense wêreldwyd aan vrugbaarheidskwessies ly, hulle nie alleen is nie.\nIVF het die afgelope 39 jaar eksponensieel toegeneem sedert Louise Brown, die eerste IVF-baba, gebore is. Daar is nou meer as 6.5 miljoen IVF-babas en meer as die helfte van diegene wat die afgelope 9 jaar gebore is.\nIVF babble het 'n uitstekende bemarkingsgeleentheid wat pas by u. Van pasgemaakte video- en vertoonadvertensies tot geborgde funksies en meerdelige reekse.


Stilbaai Gastehuise - LekkeSlaap.co.za\nIndien jy Stilbaai besoek en jy benodig akkommodasie, is jy op die regte plek. LekkeSlaap het wonderlike opsies vir gastehuise in Stilbaai.\nOns bied 'n wye verskeidenheid van Stilbaai gastehuise om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!\nJy sien net 5 uit die moontlike 133 blyplekke!\nGastehuise binne 10 km vanaf Stilbaai\nBoegsprietweg 13 is in Jongensfontein geleë en bied gehalteverblyf aan 'n gesin of vriendegroep. Dit is naby verskeie winkels, restaurante, die strand, doendinge en besienswaardighede. Die eenheid is op 'n residen...\nGastehuise binne 50 km vanaf Stilbaai


30ste. Swangerskap week: die baba druk meer en meer op die organe - gesondheidLees Meer\nHoof gesondheid 30ste. Swangerskap week: die baba druk meer en meer op die organe\n30ste. Swangerskap week: die baba druk meer en meer op die organe\n30ste. Week van swangerskap\nDie amniotiese sak bereik in die 30ste. SSW hul maksimum. Dit raak nou styf vir die baba en jou blaas. Gedurende hierdie week van swangerskap moet jy gereeld badkamer toe gaan.\nDaar is nog so tien weke tot die geboorte. Die baarmoeder en die baba plaas nou groot druk op die bekkenbodem. Om nie jou eie urine vas te hou nie, kan 'n skokkende ervaring vir vroue tydens swangerskap wees. Jy het nie blaasswakheid nie, maar tydelike inkontinensie. Dit is omdat die posisie van die blaas deur die baarmoeder verander word.\nJou liggaam in die 30ste. SSW\nHeeltemal onverwags kan die druk wanneer jy lag of hoes en ongelukkig dikwels in heeltemal onvanpaste situasies urine laat lek. Broekievoerings is 'n bietjie hulp vir vroue totdat hulle gebore word. Bekkenbodemoefeninge word in baie voorgeboorteklasse verduidelik.\nDie lekkasie van vloeistof kan ook van 'n gebarste amniotiese sak kom. In die 30ste. By die 7de week van swangerskap het die amniotiese sak sy maksimum bereik. Dit mag dalk nie meer groei nie, maar dit sal uitbrei soos die baba groei. Gaan met jou dokter as jy onseker is of jy 'n gebarste blaas het. Die risiko van infeksie vir vroue en kinders kan toeneem met 'n gebarste amniotiese sak.\n31. Week van swangerskap: die baba berei voor vir die werklike lewe\nDie baarmoeder druk al hoe meer op die organe. Die fundusvlak van die baarmoeder is gemiddeld ongeveer 30 sentimeter. Sy boonste rand strek reeds tot by die diafragma. Kortasem en bloedsomloopprobleme is onvermydelik. Die kop druk ongemaklik teen die ribbekas gedurende hierdie week van swangerskap as die baba onderstebo is. Die saamgeperste maag kan sooibrand en spysvertering veroorsaak. Die baarmoeder druk ook op die groot vena cava. Hartkloppings, duiseligheid en malaise kan nou die rugliggende posisie veroorsaak. Dit is dus die gemaklikste om op jou sy te lê. Ideaal met 'n lang verpleegkussing of -kussing wat jou knieë, maag en dye terselfdertyd ondersteun.\nDie stres op die liggaam van swangerskap word verminder in die 30ste. Week meer en meer duidelik. Die plasenta weeg nou 450 gram, wat 'n groot verskil is van die 170 gram van tien weke gelede. Die hart vervoer elke minuut 500 milliliter bloed na die plasenta en presteer dus op sy beste.\nGedurende hierdie weke sal die ginekoloog ook die ligging van die plasenta bepaal. 'n Keisersnee moet beplan word indien die plasenta die serviks oorvleuel (plasenta previa). As die bevrugte eiersel te diep in die baarmoeder vasgesit het, is die plasenta in hierdie ongunstige posisie.\nWeens die gebrek aan spasie in die maag neem die baba die fetale posisie in. Beeld: iStock, Thinkstock\nJou baba is 30 jaar oud. Week van swangerskap. Die kroon-haklengte is reeds 40 sentimeter en die amniotiese sak raak styf. Voortdurende salto's en wilde gimnastiek is nou iets van die verlede. Die kind beweeg dalk stadiger, maar die skoppe en houe word gewelddadiger. Aan die een kant omdat minder vrugwater geproduseer word en die bewegings nie meer so goed gedemp word nie. Aan die ander kant, want die baba het meer en meer krag.\nMeer en meer dikwels kruis die baba sy arms voor sy bors en trek sy knieë in. ES neem die sogenaamde "fetale posisie" aan. Vanaf die 30ste. By die 1ste week van swangerskap is die toonnaels ten volle ontwikkel en jou kind se lanugo-hare val steeds uit. Slegs 'n klein oorblyfsel sal by geboorte oorbly. Die hare op die kop, aan die ander kant, bly groei en jou kind se wimpers en wenkbroue word dikker.\nJou kind se brein groei geleidelik. Gedurende hierdie maand ontwikkel die tipiese kronkelings van die brein, wat aan die struktuur van 'n okkerneut herinner. Biljoene neurone word gevorm, wat voortdurend gekoppel is. Die senuweevesels word bedek deur 'n laag miëlien, wat hulle beskerm en help om impulse van die brein vinniger na die liggaam oor te dra. Danksy hierdie ontwikkeling kan die baba fyner en meer ingewikkelde bewegings uitvoer. Longrypwording met oppervlakaktiewe produksie gaan terselfdertyd voort. Daar is 'n 97 persent kans dat 'n premature baba hierdie week sou oorleef. Vanaf hierdie week van swangerskap neem die risiko van permanente gestremdhede ook aansienlik af.\nIn die 8ste. Elke maand verander baie kinders in die sogenaamde skedelposisie, die optimale geboorteposisie. Dit bly egter tot die 36ste. Week van swangerskap genoeg tyd en ruimte daarvoor. Sommige babas neem selfs meer tyd en beweeg eers in die laaste paar weke voor die geboorte in die beginposisie in om die reis na die wêreld kop eerste te begin.\nHoe ongesond is energiedrankies en soet drankies?\nWasbak of ekstra bed? Waarna om te soek in 'n bababed


‘Ry meer versigtig’, vra owerhede in Mpumalanga | Maroela Media\n(Foto: Dept. van gemeenskapsveiligheid in Mpumalanga)\nVier mense is dood in ŉ kop-aan-kop-botsing tussen ŉ bakkie en motor op die N2 sowat 25 km buite Ermelo in Mpumalanga.\nRoss Campbell, woordvoerder van ER24, het gesê die motor het langs die pad tot stilstand gekom, terwyl die bakkie in die pad op sy dak te lande gekom het.\n“Drie insittendes, twee mans en ŉ vrou, was in die motor vasgekeer en ŉ vrou was in die bakkie vasgekeer. Al vier is op die toneel dood verklaar,” het Campbell gesê.\nDie slagoffers is vermoedelik tussen 28 en 35 jaar oud.\nDie bestuurder van die bakkie is buite sy voertuig aangetref. Hy het verskeie beserings opgedoen.\n“Hy is op die toneel gestabiliseer en na die Ermelo- provinsiale hospitaal vir verdere behandeling geneem,” het Campbell gesê.\nMoeti Mmusi, woordvoerder van Mpumalanga se departement van gemeenskapsveiligheid, het gesê ŉ padveiligheidingenieurspan het reeds in samewerking met die polisie met ŉ ondersoek na die voorval begin.\n“In die lig van verskeie ongelukke wat sedert Vrydag in die provinsie aangemeld is, doen ons ŉ beroep op motoriste om meer versigtig te ry sodat ons verdere lewensverlies weens padongelukke kan voorkom,” het Mmusi gesê.\nEk ry daagliks die N17. Geen ondersoek is nodig nie. Mense jaag soos demone(videomateriaal beskikbaar). Ek ondervind dat verál Hilux, Fortuner en Pradobestuurders demone nies jaag. Stadiger as 140km/h word jy eenvoudig in die noodbaan gedruk! Andere ry op ń nasionale tolpad teen 20 km/h. Dit is lewensgevaarlik. Klaarblyklik kan sekeres ook kilometers vêr sien in digte mis. Die vragmotors ry mooi maar net teen 80 km/h. Ek weet: hordes mense gaan nou 1. Die taxi’s blameer. 2. Vertel dat spoed geen oorsaak is nie want hulle jaag self en is dus verhewe bo alle wette. Spoed is die oorsaak… Lees meer »\nWonder hoeveel keer is die selfoon verantwoordelik vir hierdie onverklaarbare ongelukke op n reguit pad in helder daglig, waar niemand besope was nie.\nEk dink weer elke voertuig moet ‘n dash camera in voertuig hê. Dit gaan ongelukke verminder asook kapings. Net my opinie\nDie owerhede doen NIKS om die mense wat soos besetenes bestuur aan die pen te laat ry nie . Hul pligsversuim maak hulle net so skudig soos die pad moordenaars self .\nEk stem saam PapaG. Ek ry ook die N17 6 trips n week en dit is maligheid. Mense ry teen geweldige spoed, gaan verby op blinde hoogtes en draaie. Padreels word net verontagsaam want hulle weet daar is geen verteenwoordiging van verkeerspolisie jy sien net die SAPD en dan is hulle ook net sigbaarby die Nigel Delmas brug en net voor jy afdraai na Kinross. Op die Kinross Evander vang hulle sped of stel dit eeder so hulle maak pocket money bymekaar. Ek het hulle al gesit en dophou, hulle trek die ou af vir spoed dan le hulle by… Lees meer »


Vrou in Swart - Deel 4 en 'n half deur YML | Bydraes | Woes - Kreatiewe platform vir Afrikaans\nTitel: Vrou in Swart - Deel 4 en 'n half\nAantal woorde: 783\nDatum gepubliseer: 14 Aug 2010\nDie ys-wind is ongenadig so hoog op, maar die klere was sy aanhet is gemaak van isolerende materiaal. Sy dra die masker nogsteeds oor haar gesig om te keer dat haar neus vries. Die mou-lose arm moet nou maar koud kry; dis nie die ergste nie.\nEn dan spring haar hart opgewonde. ‘n Muur van omtrent ‘n verdieping hoog staan bo die stoep dakke en het ‘n soortgelyke dak, maar rondom die een se rante is wat lyk soos swart, sierlik tralies met skerp punte. Talita beweeg versigtiger.\n‘n Dreuning soos ‘n vloedgolf druis skielik van alle kante af. Talita maak haar plat teen die dak, maar die volgende oomblik pluk ‘n sterk wind soos ‘n tornado haar in die lug in op. Sy vlieg en tuimel soos ‘n lappop bo die dakke. Net so skielik as wat die wind opgekom het, gaan lê dit weer en sy val hard in die middel van die binnehof wat grens aan die skatkamer. Haar wind is uit en haar ore toe. Eers lê sy stil en probeer om asem in te trek. Dit gebeur moeilik asof die spiere in ‘n spasma gegaan het en haar longe toedruk. Haar lyf wil ook nie beweeg nie, maar sy weet sy moet regop kom. Eerste kry sy haar arms om te beweeg en beur bewend haar bolyf op. ‘n Sagte kreun ontsnap uit haar keel. Sy knyp haar oë styf toe om al haar krag te konsentreer. Stadig kry sy dit reg om bietjie lug in te trek, maar sy hoes en haar bors raas asof sy asma het. Dit is ‘n verbete geveg om die lewens-asem terug te kry. Uiteindelik kry sy dit reg om stadig en vlak asem te haal. Nou word sy bewus van die ander pyne; veral in haar nek, agter haar kop en rug. Vir ‘n paar sekondes sit sy net daar met toe oë en probeer notule neem van alles wat moontlik gebreek of beseer is. Niks is gebreek nie, kom sy tot gevolgtrekking en maak haar oë weer oop.\n‘n Beweging trek haar aandag. Dit kom al nader. ‘n Sirkel van grys geklede figure beweeg stadig in op haar. Magteloos kan sy net kyk hoe hulle op haar toesak. Sy maak nie ‘n geluid nie…\nHenning geniet die hitte van die leerjas, maar sy hart is koud van bekommernis. Die nag is oneindig lank. Hy begin wonder of dit nie ook getoor is nie. Angstigheid teister hom, maar hy bly geduldig net waar hy is.\nToe dagbreek kom, is sy hart swaar. Alhoewel hy nie ‘n oog toegemaak het nie, is hy wawyd wakker en vol energie. Versigtig kruip hy na die brug toe. Elke paar treë moet hy eers stop om die jas terug oor sy skouers te trek. Dit is nog nie heeltemal lig nie.\n“Gaan terug en vertel die wêreld van die plek,” herroep hy haar woorde aan hom… Vertel hulle wat? Wie gaan hom glo? Die universiteite?... Wat as hulle besig is om haar te martel? Hy rol die jas in ‘n netjiese bondeltjie en trek ook sy baadjie uit en vou dit op. Dit los hy ‘n paar meter van die mond van die kloof, maar dan stop hy en gaan haal sy baadjie weer en maak dit om sy middel vas.\nVersigtig klim hy aan die buitekant van die brug se reëling en hurk agter dit. Die lysie is baie nou en die ou steenwerk nie baie betroubaar nie, maar sentimeter vir sentimeter beweeg hy vorentoe. Die afgrond gaap soos ‘n swart mond vir hom. Dit voel asof dit hom wil insuig en sweet loop langs sy slape af, maar hy draai nie om nie. Uitasem kom hy by die wagtoringtjie. Wankelrig en bewerig balanseer hy en terwyl hy met een hand nog aan die reëling vashou maak hy sy baadjie los. Dan slinger hy die baadjie in die lug in op. Wind skep dit en gooi dit teen die wagtoring se dak vas. Die wagte storm vorentoe en kyk op na die dak. Henning gryp die geleentheid en beweeg so vinnig as hy kan verby die toring en verby die hek. Anderkant klim hy gou oor die reëling en gaan sit vir ‘n oomblik om sy asem terug te kry. Sy hart dreun in sy ore. Die wagte praat in ‘n vreemde taal onder mekaar. Dit gee Henning die versekering dat hulle hom nie gesien het nie en hy hardloop gehurkend verder op die brug na die tempel toe.\nDie reuse, antieke tempel styg stadig op uit die mistigheid van die oggend; gebaai in die rooi sonsopkoms. Henning sien dit skaars raak; ‘n krom gebuigde spikkeltjie teen die kollosale konstruksie.\nVrou in Swart - Deel 4 en 'n half\nMooi storie die!!!\n9 jaar 4 maande 3 dae 23 ure oud\nEk het geweet die useless Henning sal 'n held moet word om die talentvolle Talita te red!\n'swart, sierlikE tralies met skerp punte'\n9 jaar 4 maande 5 dae 2 ure oud\nKeelvol nie meer\nNet 'n kort stukkie, want 'n nuwe projek hou my besig. Wil darem wys dat ek toe nie meer keelvol is nie :)\n9 jaar 4 maande 5 dae 6 ure oud\n516 Nie-lede aanlyn


In ’n stukkende wêreld - Nederduitsch Hervormde Kerk van Afrika\nIn ’n stukkende wêreld\ngeskryf deur Ds Willem Sauer (Waterberg) | Woensdag, 25 September, 2019 | Die Hervormer, Oktober 2019, Jaargang 112, Nommer 7\nIn die slegste tye, wanneer die ergste dinge om ons gebeur, moet ons steeds onthou: Selfs op die slegste plek op aarde is almal nie sleg nie. Jý kan daardie uitsondering, daardie vars briesie van God se liefde en genade wees.\nDaardie dag het die gesprek by die Bybelstudie uitgerafel. Daar was weer berig op berig oor mishandeling, moord, verkragting en selfs ’n ontvoering in die koerante. Die sosiale media het gegons met videogrepe, berigte, raaiskote en soms fopnuus. Almal was bedruk, moedeloos en teen die grond. Wat het van ons land geword? Hoe is dit moontlik?\nEn toe praat sy, verpersoonliking van wysheid. Haar wyse ou stem het helder en duidelik gekom met die teregwysing, maar veel meer met die woord van hoop. Onthou, sê sy, selfs in die slegste plek op aarde is al die mense nie sleg nie…\nJa, selfs op die slegste plek op aarde is al die mense nie sleg nie.\nSoms, wanneer die lewe in sy felheid om ons gebeur, is ons geneig om te dink dat almal boos en sleg is. Ek het nog elke keer wanneer ek slagoffers van plaasmoorde moes begrawe só gevoel. Ek beleef dit wanneer ek hoor van kinders wat mishandel word, iets wat nogal aktueel in jou huis is as jy met ’n maatskaplike werker wat in ’n kinderhuis werk, getroud is…\nElke sinnelose moord, hetsy uit passie, haat, bendegeweld of watter ander afstootlike rede ook al, maak my moedeloos.Mense se onnadenkende twiets en Facebook-plasings wat ander seermaak, maak my woedend.\nDan vra ek ook hoe ons hier gekom het. Was dit die verlede se skuld, ons kerklike agtergrond, want daar moet ’n rede, ’n verskoning wees…\nDan kyk ek met agterdog na almal om my. Elke man word ’n molesteerder, ’n verkragter, ’n moordenaar. Elkeen wat aan ’n ander volk as ek behoort, gaan my leed wil aandoen.\nDan eggo haar woorde weer in my ore. Onthou, selfs in die slegste plek op aarde is al die mense nie sleg nie… En dan dwing dit my om op te hou om te veralgemeen, dwing dit my om weer hand in eie boesem te steek en aktief daaraan mee te werk om deel van die verskil te wees.\nJare gelede, toe ek nog ’n kapelaan in die Weermag was, moes ek eenmaal ’n kursus bywoon – let op hoe ek dit beleef het: ek moes dit bywoon, omdat ons moes leer om as verskillende weermagte te integreer.\nMaar hoe verrassend, hoe anders… Hulle het vir ons ’n video gewys van ’n ou man wat op die strand loop. ’n Ent van hom af is ’n jongman wat lyk of hy dans. Nuuskierig loop die ou man nader. Wat doen jy, vriend? Die jongman antwoord: Ek tel seesterre op en gooi hulle terug in die see. Die ou man kyk hom geamuseerd en ’n bietjie uit die hoogte aan en sê: Watter verskil kan jy maak, hierdie strand is kilometers lank en daagliks spoel daar honderde uit. Jy kan tog nie almal red nie…\nDit is waar, gee die jongman toe, buk af en tel ’n seester op en gooi dit in die see. Vir daardie een het ek ’n verskil gemaak…\nHoe kan ons ’n verskil maak? Nee, hoe kan ons ’n verskil wéés? Met elke klein handeling. Deur jou ingesteldheid, jou optrede oor sake te verander.\nMans doen verskriklike dinge aan vroue, maar nie alle mans doen dit nie. Nie alle mans gee vir meisies punte ná die wedstryd nie. Wees jý die man wat die verskil is, wat die gety draai. Wees jý die man wat vroue as gelykes sien en hulle met waardigheid behandel. Wees jý die verskil, want as jy in één mens se lewe ’n verskil kon maak, het jy baie bereik.\nEn dit is juis waarvan drr Gerhard Nel en Martin van Rensburg in hul bydraes vertel. Hoe een mens se visie ’n verskil in die lewens van 300 mense kon maak. Hoe ’n video ’n gemeente kon inspireer om ’n verskil te maak. Hoe iemand se raaksien van die worsteling met droogte ander kon inspireer om ’n verskil te maak deur voer vir diere en daardeur hoop te skenk.\nDie tyd is nóú dat ons moet ophou om oor randgoed te stry en te etiketteer en te veroordeel, en dat ons daadwerklik as Kerk meer moeite moet maak om persepsies te verander en mekaar in liefde as gelykes voor God te behandel.\nMag ons nooit so afgestomp raak dat ons as Christene nie meer mekaar se nood raaksien, huil saam met dié wat hartseer is en veg vir dié wat verdruk word nie. Mag die Here gee dat ons as Kerk, as gelowiges, die verskil sal wees waar die Here ons ook al laat leef.\nWant onthou, selfs op die slegste plek op aarde is almal nie sleg nie. Jý kan daardie uitsondering, daardie vars briesie van God se liefde en genade wees.


Twee soorte roepings – Tuis by gdssmit.com\nLees: Mt. 22:1-14\nGod roep uitverkorenes en nie-uitverkorene mense, maar slegs die wat uitverkies is antwoord op die roepstem.\nCalvyn: Daar is ‘n algemene roeping…die tweede is die besondere roeping. Hy maak soms nogtans ook diegene deelgenote waarin Hy slegs tydelik verlig. Daarna verlaat Hy hulle vanweë hulle ondankbaarheid en slaan hulle met groter blindheid (Inst. III.24.8, 4-5; 9,12).\nDie uitwendige roeping\nLees: Mt. 22:5-6\nDit is nie nuus dat daar mense is wat gekonfronteer word met die Koninkryk van God, maar wat nie daarop reageer nie. In hierdie gelykenis word dit duidelik gestel dat daar sommige is wat ‘n mens sou verwag die bruilof moes bywoon, maar dat hulle te besig geraak het met hulle alledaagse lewe om tyd af te staan vir die uitnodiging van die Koning (vers 5-6). Hulle kon hulself nie agterna verontskuldig nie, want hulle was wel deur die diensknegte geroep na die bruilof. God tree soos ‘n goeie gasheer op. Hy gaan by die tafels langs en groet die gaste. As Hy een kry wat nie bruilofsklere aan het nie, sal Hy nie duld dat hulle met hulle vuil klere sy feesmaal ontsier nie. Daar is diegene wat tydelik verlig word en onder die uitverkorenes probeer insluip. Dis hulle wat die skyn van Godsaligheid het, maar God nie liefhet nie.\nDie inwendige roeping\nLees: Mt. 22:14\nDaar is ook die inwendige roeping wat God in die reël die gelowiges waardig ag. Dit gebeur wanneer die Heilige Gees die uitnodiging om na die bruilof te kom aanvul met die begeerte om te kom. Dis wanneer die gepredikte woord wortel skiet in die hart van die mens. Dan ontvang hy/sy feesklere. Dis nie op grond van hulle eie toedoen nie, maar die genade van die Gasheer. Die uitnodiging staan: Kom na die feesmaal, voor iemand anders gehoorsaam en jy uitgesluit word.\nOm oor na te dink: Wie is bereid om die uitnodiging na die genooides te bring?


My penis is te klein. - Jou brein op porno\nMy penis is te klein.\nO ja? Moenie so seker wees nie. Dit is 'n artikel oor 'n paar 2015-navorsing oor penisgrootte.\n"Ek was in die swembad!"George Costanza se nood op die krimping van sy penis nadat hy 'n koue swembad verlaat het, was skreeusnaakse in die 1994 * Seinfeld * -afdeling, maar vir baie mans bekommerd oor die lengte en omtrek van hul voortplantingsorgaan is geen lach saak nie. Nou, 'n nuwe studie kan sulke bekommernisse aanraak met wat die mees akkurate penisgrootte-metings tot dusver is.\nBaie vroeëre studies het staatgemaak op selfrapportering, wat nie altyd betroubare resultate lewer nie. "Mense is geneig om hulself te hoog te skat," sê David Veale, 'n psigiater by die South London and Maudsley NHS Foundation Trust. Toe Veale en sy span besluit om die telling op penisverhoudings te bepaal, het hulle besluit om data saam te stel van klinici wat 'n gestandaardiseerde meetprosedure gevolg het.\nGepubliseer vandag in die *Britse Tydskrif vir Urologie Internasionale*, hul nuwe studie sintetiseer data uit 17 vorige akademiese vraestelle wat metings van 'n totaal van 15,521 mans van regoor die wêreld ingesluit het.\nDie data het die navorsers in staat gestel om gemiddeldes te bereken en die geskatte verspreiding van penisafmetings oor die mensdom te modelleer. 'Dit val my nog net op hoeveel mans vrae en onsekerheid het oor hul eie penisgrootte. Ons het eintlik goeie data daaroor nodig, 'sê Debra Herbenick, 'n gedragswetenskaplike aan die Indiana Universiteit, Bloomington, wat nie by die studie betrokke was nie.\nVolgens die span se ontleding is die gemiddelde slap, hangende penis 9.16 cm (3.61 duim) lank; die gemiddelde regop penis is 13.12 cm (5.16 duim) lank. Die ooreenstemmende omtrekmetings is 9.31 cm (3.66 duim) vir 'n slap penis en 11.66 cm (4.59 duim) vir 'n regop penis.\n'N Grafiek van die grootteverdeling toon dat uitskieters skaars is. 'N 16 cm (6.3 duim) regop penis val in die 95ste persentiel: uit 100 mans sal slegs vyf 'n penis hê wat groter is as 16 cm. Omgekeerd val 'n regop penis van 10 cm (3.94 duim) in die 5de persentiel: slegs vyf uit die 100 mans sou 'n penis kleiner as 10 cm hê.\nMenere, as u gretig is om te sien hoe u meet, moet u dieselfde metingsprosedure volg as in die studie. Alle lengte-metings is van die skaambeen tot die punt van die eikel aan die bokant van die penis gedoen. Enige vet wat die skaambeen bedek, is voor die meting saamgepers, en enige ekstra lengte wat deur die voorhuid voorsien is, is nie getel nie. Omtrek is aan die basis van die penis of rondom die middel van die skag gemeet, aangesien die twee plekke gelykstaande is.\nDie navorsers het bevind dat daar geen sterk bewyse was om penisgrootte aan ander fisiese kenmerke soos lengte, liggaamsmassa-indeks of selfs skoengrootte te koppel nie. Ja, dit lyk asof die enigste beslissende gevolgtrekking wat oor 'n mede met groot sokkies bedwelm kan word, is dat hy waarskynlik groot voete het. Net so het die studie geen beduidende korrelasie tussen geslagsdimensies en ras of etnisiteit gevind nie, hoewel Veale daarop wys dat hul studie nie ontwerp is om sulke verenigings te ondersoek nie, omdat baie van die data wat gebruik is van studies van blanke mans was.\nDit is maklik om vir die arme George Costanza te lag weens sy verkrimpte manlikheid, maar sommige verslae dui daarop dat slegs ongeveer 55% van die mans tevrede is met hul penisgrootte. Sommige soek potensieel gevaarlike chirurgiese oplossings vir 'n probleem wat volgens Veale dikwels net in hul kop is. Mans 'lyk asof hulle 'n baie verdraaide beeld het van wat [grootte] ander mans is en wat hulle glo hulle moet wees,' sê Veale.\nPornografie, waarin manlike kunstenaars dikwels gekies word vir hul uiters groot genitalieë, kan deels wees om te blameer. Net so dui Herbenick op die talle spam-e-posse wat beweer dat 17.78 cm (7-duim) gemiddeld is vir 'n oprigting, as in werklikheid so 'n lid sy eienaar oor die 98-persentiel sal plaas. Dit is die beste om hierdie advertensies te ignoreer, in elk geval, sê Veale. "Daar is geen effektiewe melk of drankies of pille."\nA geloof dat jou penis te klein is, kan jou prestasieprobleme veroorsaak. Trouens, volgens navorsing, het grootte geen invloed op prestasie nie: Is onderskat penis grootte impak erektiele funksie in gesonde mans?\nDit is wat een forumlid oor sy lid geskryf het:\nEk was nog altyd baie bewus van my penis. Eerstens - soos ek in 'n vorige berig gesê het - is ek besny en van jongs af het dit my nog altyd net gepla. In ons land is baie ouens nie besny nie - dit is dus nie regtig die norm nie. Voel anders - amper asof ek 'n soort freak is.\nTweedens - ek het baie angs gehad oor die grootte van die penis. Soveel so dat ek 'n paar jaar gelede (te midde van my hardste deel van my pornverslawing) baie navorsing begin doen het oor die grootte van die penis ... wat is die gemiddelde, wat hou vroue van, hoe verhoog u die grootte van die penis, watter pille is op die mark ens ens ens. . Ek het selfs in 'n stadium probeer om oefeninge uit te voer wat die penis vermoedelik natuurlik sal verhoog. (Dit word Jelqing genoem.) In elk geval het ek nooit regtig groot winste gehad wat ek kon sien nie - en ek was nie regtig toegewyd nie ... Ek het oor die algemeen belaglik klein gevoel - en dat geen vrou my ooit sou wou hê nie.\nNou vir 'n paar ander lekker feite. As ek my penis oprig, is dit 16 cm - dit is 6.3 sentimeter. Dit is geensins groot pornoster nie. Maar wat ek agtergekom het na 2 jaar se huwelik en dertig dae van herlaai - is dat die groot pornoster in die regte lewe vir vroue nie naastenby so wenslik is as wat ons dink nie.\nEk het ook besef dat ek my vrou met 6 sentimeter gemiddeld kan bevredig. Om die waarheid te sê - een van die belangrikste probleme wat ons in ons sekslewe gehad het, is dat in sekere seksposisies (sommige van my gunstelingposisies * snik *) - my penis haar serviks sou tref en pyn sou veroorsaak. Dus op 'n vreemde manier - heeltemal teenoorgestelde van wat ek die grootste deel van my lewe geglo het - as ek eintlik 'n sentimeter korter penis gehad het, sou dit my toelaat om wilder te druk sonder om my terug te hou of my daaroor te bekommer. (Moet my nie verkeerd verstaan nie - ek wil beslis nie 'n kleiner penis hê nie - maar net sê) As ek sou sê 'n 100 duim pornosterpiel - seks met my vrou sou 'n absolute nagmerrie gewees het !!\nDie ander waarheid is dat die meeste vroue 'n vaginale kanaal het wat wissel tussen 3 - 7 duim (die meeste van hulle is op die vlakker diepte van die skaal) ... so as u 'n piel van 10 duim gehad het, sou u basies nie in staat wees om die vrou ten volle binnedring sonder om vir haar ernstige ongemak te veroorsaak. . . en in die regte lewe geniet die meeste vroue nie 'n penis van tien duim wat telkens in hul baarmoeder vassteek nie.\nDit alles gesê - ek het net weer besef hoe pornografie my denkwyse opgedoen het - en ek wens regtig dat ek tyd sou kon terugbring - en nie soveel tyd daaraan bestee het om my te bekommer, navorsing te doen, ewekansige oefeninge, ens, ens. Ens. My vertroue in myself is beslis besoedel as gevolg van die feit dat ek al 15 jaar lank na 'n freakish groot pornoster penisse staar (hoe sou dit nie!).\nStadig maar seker deur my huwelik (en die feit dat my vrou dink my penis is groot Hahaha) en weer begin, kry ek dit weer reg om weer selfvertroue te kry en nie onnatuurlik of soos 'n frats te voel nie. Porno steel ons manlikheid regtig weg - en gee ons 'n vals gevoel van waaroor menswees gaan. (en wat vroue wil hê)\nSo ja - as u soortgelyke vertroue het in grootte en so meer as wat ek hierbo beskryf het, moet u daarop let dat dinge in die werklike lewe heeltemal anders is as die pornofantasie-wêreld ... en moenie uself oor iets uitslaan nie dit maak nie regtig 'n verskil nie - en iets waaraan u in elk geval onvermydelik niks kan doen nie. (Ek weet dit is makliker gesê as gedaan - maar dit is die moeite werd om dit te laat gaan ...)\nNog 'n interessante boodskap:\nMy wiener-grootte is redelik gemiddeld / nie groot nie, en ek was nog altyd skaam in die gimnasium-storte, ens. Toe ek baie jonger was, het dit my gepla om nie op skool te wil skoolgaan nie.\nNou doen ek sport saam met vriende en stort daarna en aanvaar dit heeltemal. My denkpatroon het gegaan van 'hulle sal vir my klein piel lag' na 'die grootte van die penis is nie 'n belemmering vir 'n goeie lewe nie' tot 'fok dit, ek neem dit vir al my klein broertjies'. 'N Lang tree weg van die slagoffer!\nAs ek nie kyk hoe creepy seks leeg van liefde met 'n groot dicked freaks, ek glo, is voordelig vir die aanvaarding van ons liggame.\nDit is geen geheim dat die mans in porno abnormaal groot is nie, en dat u waarskynlik onvoldoende sal voel en dat u nie goed genoeg bedeeld is nie. Ek begin nie met die “maak grootte saak nie?” debat, maar ek het baie gesonder gevoel oor myself sedert ek maande gelede opgehou het om na pornografie te kyk. Ek gee nie eers om nie man. Nie meer van daardie dom vergelykings wat ek voorheen gedoen het nie. Ek kan skakels plaas na al die opnames oor die gemiddelde grootte en dit alles, maar die kans is groot dat u dit al gedoen het as u hier is. Sonder PMO sal u nie meer die behoefte voel nie omdat u uself sal begin liefhê vir wie u is (cliche, maar so waar).\n2019 navorsing: Sosiokulturele Invloede op Men's Penis Grootte Persepsies en Besluite om Penile Versterking te ondergaan: 'n Kwalitatiewe Studie\nAesthet Surg J. 2019 Mei 20. pii: sjz154. doi: 10.1093 / asj / sjz154. [Epub voor druk]\nagtergrond: 'N Toenemende aantal mans is ontevrede met hul penisgrootte en soek kosmetiese prosedures om hul penisgrootte te verbeter. Minder is egter bekend oor die sosiale en kulturele faktore wat mans beïnvloed om hierdie prosedures te oorweeg.\ndoelwitte: Om die sosiokulturele faktore te ondersoek wat 'n invloed het op die houding van mans teenoor hul penisgrootte en ook hul besluite om penisvergroting te ondergaan. ...\nResults: Drie hoof temas kom uit die onderhoude, naamlik "invloed van pornografie", "vergelyking met eweknieë" en "indirekte voorkomsverwante terging". Die mans het opgemerk dat die groot penisse van manlike akteurs in pornografie hul persepsie van normale penisgrootte verdraai het. ... [klem gelewer]


Oor die ontstaan van Donker Web – Storiewerf\nOor die ontstaan van Donker Web\nStadig maar seker het ek brokkies inligting oor die veranderende wêreld van tegnologie begin versamel. Dit alles het in ’n lêer op my rekenaar beland – fantastiese goed wat die leser omtrent nie sal glo nie. – Fanie Viljoen\nDie Matrieks behandel op die oomblik my boek Onderwêreld in die klas. Dis die verhaal van Eckardt Wilken wat as nuwe matriekleerder opdaag by Lawson Kollege, ’n privaat seunskool in die Drakensberg. Hy en die hoofseun, Greg Owen, stamp aanvanklik kop, maar later raak hulle groot vriende. Eckardt neem Greg in sy vertroue en vertel hom dat hy ’n kuberkraker is.\nDit is soos verbode vrugte vir Greg. Hy gryp die geleentheid aan en leer self dan ook hoe om rekenaars te kraak. Maar een Donderdagoggend verander Greg se hele lewe toe Eckardt spoorloos verdwyn. Greg moet die polisie en die skool help om hom terug te kry sonder dat iemand uitvind hulle is kuberkrakers, maar sy soektog sleep hom net verder die onderwêreld in.\nDit, in kort, is Onderwêreld se verhaal.\nTydens skoolbesoeke het ek telkens versoeke vir ’n vervolg op Onderwêreld gekry. Daar was ook heelwat boodskappe op sosiale media van lesers wat sê dis die eerste Afrikaanse boek wat hulle klaar lees. Hulle wou ook weet wat van die karakters geword het, en wat volgende gebeur.\nDit was nie aanvanklik die plan om ’n vervolg te skryf nie, maar ek het my arm laat draai.\nStadig maar seker het ek brokkies inligting oor die veranderende wêreld van tegnologie begin versamel. Dit alles het in ’n lêer op my rekenaar beland – fantastiese goed wat die leser omtrent nie sal glo nie.\nEk moes ook na al die jare weer die karakters in my kop probeer vind om te hoor of hulle weer met my wil “praat”. En het hulle nie gepraat nie! Hulle was ook weer vol streke.\nDit is nou alles in Donker Web neergepen.\nDie verhaal begin ’n jaar en ’n half na die vorige een.\nGreg is weg by Lawson Kollege. Die hofsaak is verby en hy is nou ’n student by Maties. Maar dinge loop nie volgens plan nie. Die verlede spook steeds by Greg. Oral waar hy kom, herken mense hom omdat sy foto in al wat ’n koerant en tydskrif verskyn het. Hy was immers die ou wat sy pa vir die wolwe gegooi het en hul familienaam deur die modder gesleep het.\nMaar in Donker Web wil hy dit regstel. Hy besluit om die familienaam in ere te herstel. Om dit reg te kry gaan soek hy na die geheimsinnige Baker. Dalk sal hy ook weer Eckardt se hulp moet inroep.\nGreg is eintlik ook klaar met kuberkraking – of miskien sal hy dit nog net hierdie keer waag …\nSy soektog is vol angswekkende oomblikke en vervleg tegnologie, die onsekerhede van studentwees, en boetedoening in ’n naelbyt roman. Natuurlik vat die boek die leser ook verder as die wêreld van kuberkrakers na die donker web.\nFanie Viljoen vertel meer oor Donker Web\nPrevVorigeStorietyd in die grendeltyd\nVolgendeSkryfstyl, taalgebruik en humor in kinderboekeNext


[VIDEO] Hoe oefen ek tuis? - Voelgoed\nTuis NUWE JY Fiks Hoe oefen ek tuis?\nSaamgestelde oefeninge is ’n maklike, vinnige manier om daagliks en in die gerief van jou eie huis oefening te kry.\nOmdat ons teen so ’n vinnige pas leef, skuif gym alte dikwels tot heel onderaan ons doenlysie. As jy net ’n kort tydjie kan afknyp om aan jou fiksheid te werk, wil jy iets hê wat vinnig die beste resultate sal lewer. Dis nog beter as jy dit teen jou eie pas en in die gemak van jou huis kan doen.\nDaar is ’n verskeidenheid dinge wat hiermee kan help. Alhoewel isolasie-oefeninge voordele inhou, is die beste om saamgestelde oefeninge te doen met vollyfbewegings wat die hele lyf betrek, die meeste spiere aktiveer en die meeste kilojoules in die kortste tyd verbrand. ’n Verdere voordeel is die kleiner risiko dat jy jou sal ooreis.\nDie topvyf wat spier- en kardiovaskulêre oefening betref, is hurke, opstote, trisepsafsakke, boudbrûe en burpees, wat gekombineer kan word vir ’n intense oefensessie wat al die spiere inspan om tonus te verbeter, vet te verbrand en krag te bou.\nVir afwisseling en om die sessie meer uitdagend te maak, kan die tegnieke aangepas word. Gewone hurke kan byvoorbeeld omgesit word in springhurke, dubbele polshurke of selfs vir ’n bepaalde tyd staties gehou word, om net ’n paar opsies te noem.\nOm by die huis jou eie sessie aanmekaar te sit, kan jy die horlosie stel vir 30 sekondes oefen met 15 sekondes rustyd. Begin met hurke en werk deur tot by burpees.\nRus dan vir ’n minuut en begin weer van voor af. Jy kan selfs enige tyd deur die dag wanneer jy ’n paar minute beskikbaar het, een van die tegnieke kies en dit vir ’n minuut lank doen.\nVorige artikel[VIDEO] Hoe om… in die oomblik te leef\nVolgende artikelIs skoonheid net veldiep?\n[VIDEO] Hoe oorkom ek ’n dieetplato?\nElke beweging wat jy uitvoer – doelbewus of nie – verbrand energie. Dit is goeie nuus as jy gewig wil verloor! Marijke Cilliers, persoonlike afrigter


SA elite slaap deur reënboogrewolusie | Maroela Media\nSA elite slaap deur reënboogrewolusie\nFlip Buys is die voorsitter van die Solidariteit Beweging. Foto: René Roux.\n“Wittebrood eindig onverwags in egskeiding”. Só kon ’n koerantopskrif lees wat baie wit mense se gevoel oor president Cyril Ramaphosa beskryf. Alles het so goed begin. Sy verkiesing en staatsrede het weer hoop geskep ná soveel jare van skandalige wanbestuur en straffelose korrupsie. Hy was die ridder wat die draak se kop afgekap het en prinses SA sou red. Maar net ’n week later stem hy saam met die EFF oor onteiening sonder vergoeding. Dit is ondenkbaar: was Ridder Ramaphosa toe eintlik net nóg ’n vermomde rower?\nDaar is sekerlik geen ander beleidskuif wat sedert 1994 soveel woede, ontsteltenis of wanhoop by soveel wit mense uitgelok het nie. Die vraag is, hoekom? Minder as 1% van wit mense het immers plase wat hulle kan verloor. Het hierdie stap van die ANC en EFF ’n sluimerende vrees by wit mense wakker gemaak dat Suid-Afrika in net nóg ’n Afrika-mislukking gaan ontaard?\nBaie wit mense se heftige reaksie spruit uit ’n bittere teleurstelling met die uitkomste van die 1994 ooreenkoms. Hulle het die 1994-oorgang gesien as ’n skikking vir ’n demokratiese regstaat. Die land sou nou “behoort aan almal wat daarin bly”, soos die Freedom Charter en die Grondwet blinkoog belowe het. Meerderheidsregering is verruil vir minderheidsbeskerming, en niemand sou ooit weer verdruk word nie. Daar is ruim vir regstelling en verandering begroot, maar die rewolusie is verruil vir demokrasie. Afrikaners sou beheer aan alle Suid-Afrikaners afstaan, maar hulle sou nie self uitgewerk word nie.\nDie radikale transformasie van die samelewing het Afrikaners egter op talle gebiede só onteien dat baie soos vreemdelinge in hul eie land voel. Besluitneming oor grondliggende belange is onteien, en Afrikaners is soos politieke minderjariges behandel wat nie eens meer besluite oor hul eie taal kon neem nie. Baie voel asof hul werk, dorpe, universiteite, skole, taal, tuisvoelruimtes, instellings, geskiedenis, belastinggeld, erfenisse en lewenswyse sonder vergoeding onteien is. Talle het begin voel dat hulle nie meer die mede-eienaars van die land is waarin hulle woon nie, en het so vervreemd geraak dat hulle die Groot Trek na ’n ander land aangepak het.\nDie grootste rede waarom die onteieningsvraagstuk egter so ŉ waterskeiding is, is dat wit mense besef dat die ANC nié sy rewolusie vir demokrasie in 1994 laat vaar het soos belowe is nie; dit is bloot met staatsmag voortgesit.\nDie kern van die regerende magselite se vertolking van die Grondwet is dat dit die “radikale transformasie” van die totale samelewing gebied om die ongelykhede “gelyk” te maak. Hierdie oortuiging word deur die wetgewende, uitvoerende én regterlike gesag gedeel. Dit behels die “tweede radikale fase van die nasionaal demokratiese rewolusie” (NDR) met staatsmag. Rewolusie bly rewolusie, ongeag of dit met wapens of wette is.\nDie spoed van die ANC se rewolusionêre agenda is deur die verskuiwende magsbalans bepaal. Hulle het ná bewindsoorname eers met klein stappies begin, wat elkeen op sy eie te klein was om breë weerstand uit te lok. Maar nou begin die afsonderlike legkaartstukkies ’n duidelike prentjie maak. Op sy eie het elke stukkie onskuldig gelyk, maar gesamentlik vorm hulle ŉ prentjie van radikale omskepping volgens die NDR-bloudruk.\nNatuurlik moes swart mense se politieke en ekonomiese posisie verbeter word. Die koek is egter met staatsmag herverdeel, in plaas daarvan om ’n groter koek te bak. Die legkaartstukkies is die vestiging van staatsmag oor elke aspek van die samelewing: die rasgedrewe omskepping van die staatsdiens en openbare ondernemings; ’n welsynstelsel; rassekwotas in die privaat sektor; BEE-wetgewing wat in die praktyk eerder GEE of selfs VAT word; die oorvat van universiteite, kolleges en talle skole; minimum lone; ’n nasionale gesondheidsorgstelsel; gratis hoër onderwys; die “ontneming” van boere se minerale- en waterregte; die koöptering van instellings soos die SABC; transformasie van die howe; en nou die beplande konfiskering van eiendom.\nDie ANC beskryf wit mense as “spesiale soort kolonialiste” wie se welvaart radikaal herverdeel (lees: “afgevat”) moet word omdat dit deur uitbuiting en die onregmatige opbrengs van kolonialisme en apartheid bekom is.\nStaatskaping is ANC-beleid, en die kaping van onafhanklike instellings was nog altyd deel van hul NDR-planne. Die stryd tussen die Ramaphosa- en Zuma-faksies omdat mnr. Zuma die staat vir sy eie doeleindes gekaap het. Die party het reeds in 1997 besluit dat hulle alle magsentrums moet beheer, dat lojale kaders in magsposisies ontplooi moet word, dat Afrikane moet domineer, dat grondwetlike gelykheid verander moet word na “verteenwoordigendheid”, dat alle instellings die bevolking moet weerspieël, dat die party se doel steeds die “politieke en ekonomiese bevryding van Afrikane in die besonder en swart mense in die algemeen is”, en dat hul idees die heersende idees van die land moet word.\nHierin het hulle meesterlik geslaag, omdat hul nasionalistiese rassebeleid – gemasker as “regstelling” – deur die media, sakewêreld, die akademie, buiteland, kerke, die elite, en selfs die meeste opposisiepartye ondersteun word. Die omvang en eindpunt van “radikale transformasie” word totaal onderskat. Die elite slaap nie net deur hierdie aanslag op vryheid nie; hulle help doelgerig om dit onder die vaandel van ’n reënboogrewolusie uit te voer. Die totalitêre onderbou word misgekyk.\nDie ANC se sosialisme is in wese deel van die linkse stryd om gelyke uitkomste ten koste van vryheid van indiwidue, die privaat sektor, staats- en onafhanklike instellings, die media, kultuurgemeenskappe en die burgerlike samelewing. Dis tyd dat almal besef dat almal se vryheid in gedrang is:\nHulle het eers vir die boere gekom, maar ek het nie omgegee nie, want ek is nie ŉ boer nie. Toe het hulle vir wit en bruin mense se werk gekom, maar ek het nie omgegee nie, want my werk was nog veilig. Toe het hulle vir die besighede gekom, maar ek het nie omgegee nie, want myne was nie geraak nie. Toe het hulle vir Afrikaners se grondwetlike menseregte gekom, maar ek het nie beswaar gehad nie, want dis nie vir my belangrik nie. Toe het hulle vir die Afrikaanse universiteite gekom, maar ek het nie beswaar gehad nie, want ek het Engels verkies. Toe het hulle vir eiendomsreg gekom, maar ek nie beswaar gehad nie, want dit sou nie my eiendom raak nie. Uiteindelik het hulle vir die regbank, die media, en die burgerlike samelewing gekom, maar ek het steeds gegaap of geslaap. Toe kom hulle vir my, maar daar was niemand oor om my te help nie.\nDaar is net een oplossing, en dit is dat alle voorstanders van vryheid moet saamstaan om mekaar se vryheid te verdedig.\nDie geskiedenis het immers bewys dat daar slegs twee keuses is, en dit is tussen vrye samelewings waar niemand gelyk is nie, en gelyke samelewings waar niemand vry is nie.\nCyril Ramaphosa EFF grondonteiening grondwet SEB\nStaatsdiens en vakbonde verniel die land\nOorsigmagte van die parlement versus die reg op ’n billike verhoor\nJerry · 2 jare gelede\n“Toe kom hulle vir my, maar daar was niemand oor om my te help nie”. Dit is waar jy reeds is Flip, jy besef dit nog net nie! En onthou, die kaptein van die sinkende skip en sy gesin verlaat heel laaste die skip!\nAan Jerry! · 2 jare gelede\nEn die hele skip genaamd Suid Afrika sal sink Jerry…waar bevind jy jouself ou maat?\nKarel · 2 jare gelede\nJerry, die laaste aanhaling Klink vir my meer dat jy daarin pas. Hy en die res van ons Wat bydrae Om vir ons ‘n toekoms Te bou is nie alleen nie. Net jy is.\nJerry, daardie eerste twee sinne van jou laat die hare regop staan. Waarom sê jy dit vir Flip, wat is die boodskap wat jy vir hom gee, soos ook hier ‘n ent ondertoe?\nDie Kübler-Ross model van aanvaarding na afsterwe:\nEk het vantevore al opgemerk dat dieselfde siklus van toepassing was by die instelling van buurtkrag asook toe Kroonstad se zerodag bereik was en die dorp se water opgedroog het. Alle aanduidings is dat ons ook nou in ‘n soortgelyke proses as die Kübler-Ross model ingegaan het wat onteiening betref. Tans is daar ‘n gees van ontkenning waar mense bloot voortgaan soos gewoonweg. Dus is dit korrek dat die elite slaap, maar die grondeienaars slaap net so lekker.\nAndreas Meyer · 2 jare gelede\nDie beoogde verandering van wette gaan nie slegs oor plase nie. Dit gaan oor enige soort van eiendom van enige persoon in Suid-Afrika, sonder vergoeding en dus sonder enige hindernis vir die staatsamptenaar wat dit uitspreek. Hierdie sal in totale tirannie ontaard mits dit geimplementeer word.\nFlip. Jy skryf niks wat ons nie al lankal weet nie. Die vraag is, wat gaan ons daaraan doen? A-la Solidariteit bou en bou en bou sodat daar nog meer is wat geplunder kan word? As dit werklik die enigste plan is Flip, sal ek liewer my gewig elders gaan ingooi.\nEk verskil van jou, CG. Daar is baie mense wie hierdie nie weet nie, en eers sal begin wonder wat verkeerd gegaan het wanneer hulle begin honger lei. Dalk moet ons ook met massa optogte begin. Ons sal welliswaar nie bande brand nie, maar dit sal interessant wees as al die strate tot stilstand gebring word en die simbole van onderdrukking: EFF- en landsvlae, in vlamme opgaan.\nHannes · 2 jare gelede\nEk stem honderd persent saam Andreas. As jy langs of naby n stad bly veral naby n plakkerskamp is die kanse baie groter dat jou eiendom, hetsy n plaas, hoewe of huis, onteien gaan word as iemand wat 50 km buite n dorp bly.\nDie artikel sluit pragtig aan by diè van Org Potgieter wat feitelik die verval beskryf.\n” Die voorstanders van vryheid moet saamstaan om mekaar se vryheid te verdedig”\nEk dink eerlikwaar dat ons verby die punt is waar sulke algemene stellings gemaak kan word sonder die substansie van n bewese plan, beleid of doel.\nSaamstaan is moeilik daarsonder. Daar is reeds meer armblankes in die helhool as die ledetal van Solidariteit en Afriforum saam. So, diegene wat sneuwel in die kruisvuur se getalle raak wesenlik en dit bewys dat watookal die saamstaners doen, is in totaliteit onvoldoende.\nVryheid is n subjektiewe konsep wat bepaal word deur veral waardesisteme wat in die meerderheid blankes se geval, sy oorsprong vind in die Woord.\nVryheid vir die meerderheid, is die huidige situasie in vinnig vorentoe spoed. Waardesisteme hier is grootliks geskoei op invloede tydens die “strugglejare” en weerwraak.\nDie redusering van blankes tot n niksseggende minderheid is n werklikheid wat behaal is.\nWat ons bring by die vraag wat bedoel u dat ons moet saamstaan om ons vryheid te beskerm?\nVerseker ondersteun ons aksies soos die Denel dossier wat korrupsie uitwys. Dit gaan egter nie ons omstandighede verander nie, die tsunami is eenvoudig net te vernietigend. Die ” binne die wet” riglyn raak ook bitter dof synde wetgewing sodanig aangepas word dat dit teen Christelike norme indruis, soos grondgryp byvoorbeeld.\nAl wat oorbly is n totale terugkeer tot die Woord en n leefwyse wat daarop geskoei is.\nleser · 2 jare gelede\n“onteiening moet maar kom, ons gaan saam in dieselfde bed slaap, maar bewaar sy siel as hy nie stil lê nie”\nDan wat gaan jy doen?\ndan is daar nie 20 ander om as getuies te wees nie, die “lus” om die tou gaan gly sodra hy van die bed afval.\nek het nie verniet in die weermag groot geword en aan die ‘grens” diens gedoen nie, toe die weermag nog ‘n weermag was, deesdae is dit mos n kleuter skool, kom en gaan wanneer jy wil en jy kry nog geld ook daarvoor\nJohann Smith · 2 jare gelede\nAs ons hierdie blatante aansprake met gelatenheid wil aanvaar dan verdien oons wat ons kry. Ek het my militere opleoding gekry en het al deur die media die vermoë van die Afrika magte waar geneem. As ons enigsins nog die bloed van ons voorouers in ons are het sal ons nie net omval met pens na bowe nie. Ek is nie bereid om my nageslag zo in did steek te laat nie. O s land is met dure boerebloed betaal. Gooi jul maar die handdoek in. Ek glo daar is mog genoeg boere oor wat soos ek voel.\nEk bly vyf Blokke van jou af Flip. Koop ook by dieselfde winkel.\nAan Jerry · 2 jare gelede\nLuister gerus na die onderhoud wat Gareth Cliff met Dirk Hermann gevoer het. Solidariteit is betrokke by talle swart gemeenskappe\nJerry, wat probeer jy hierdeur sê, dat jy van sy bewegings weet? Waarom sê jy dit? Wat is dit wat jy nie sê nie Jerry, maar tog is daarin ‘n bedekte boodskap aan Flip. Waarom is dit belangrik dat Flip hierdie wat jy sê weet?\nAmelia · 2 jare gelede\n|Ek is n huis (huisie) eienaar. Ek het hard betaal vir dit en regtig dit is oud en lelik, maar dit is myne. Soms weet ek nie hoe om die dak op die mure te hou nie. Ek het nie n man wat kan help nie. En my huis sal seker die laaste beset word want dit is lelik en armoedig. Maar ek belowe vandag as iets gebeur en hul wil my huis vat, dan sal hul met as tevrede moet wees. Ek sal persoonlik die huis aan die brand steek. Gelukkig baie hout vloere wat die vernietigende brand sal aanhelp.\nhumor · 2 jare gelede\nStem saam. sien jy weet waarvandaan jy kom. Ons kan nie die bloed wat op die altare twv. die volk gele is, minag nie. Die beangrikste fondamente wat nodig is, is n Godsbesef en n volksbesef en op die oomblik gaan dit uiters skraal daaraan toe.\nHEVW · 2 jare gelede\nDie geskiedenis bevestig dit deur die eeue heen SA kan nie as n eenheidsstaat bestaan nie. Die diversiteit van volkere met uieenlopend kulture is eenvoudig onoorkombaar. Die huidige omstandighede roep dit luit van die dakke af. Die tyd is al verby ryp. Wanneer word die eerste tree geneem om daarvoor te beding. Die onderhandelingsproses moet eenvoedig aan die gang gesit word al weet ons dit sal dalk dekades neem. SAkan eenvoudig nie aangaan met hierdie toedrag van sake wat tot die voleinding sal duur nie. Die sg, reenboognasie is n liberale drog begrip tot vernietiging van die Afrikanervolk.\nHEVW. Dit wat jy skryf is so ooglopend dat ek stik van frustrasie dat Flip en Solidariteit dit nie kan of wil insien nie. Jy vra waneer word die eerste tree gegee? Ek is bevrees ons vra hierdie vraag op die verkeerde plek.\nSarel · 2 jare gelede\nSo vining deur die kommentare gegaan elke person het sy mening en dit moet ons o aanvaar en respekteer. Nou verwag ek dat julle ook my mening sal aanhoor en repekteer want die vorige keer was ek omtrent uitgekel. Nerens in enige kommentaar kom die onderwerpe van Geloof en gebed voor nie. Dit I die problem wat my aan betref. groot deel van ons het ons geloof verloor en daarmee saam is ons besig om moed te verloor en wil mekaar gedurig aan die keel gryp. God is besig om te praat maar ons luiter nie, wil self planne maak, wil self oplossings uitdink en jy is met my of teen my. Word wakker my Volksgenote word wakker.\nMoenie vinnig deur die kommentare gaan nie, dan sal jy sien.\narel trydom · 2 jare gelede\nWeet julle wat, ek het o pas ‘n positiewe artikel gelees oor die prestaie van ‘n jong maar gestremde atleet. Raai wat, feitlik geen kommentaar boodkappe van gelukwene of ondersteuning nie in vergelyking met silke kommentare oos die hierbo. Dan vra ons nog waar is die problem.\nEk lees baie sulke artikels, maar ek sien geen rede om daarop kommentaar te lewer nie. Mens lewer kommentaar waar jy voel dit is om een of ander rede nodig.\nCharl · 2 jare gelede\nFlip, ek dink dit is ‘n baie goeie artikel. Ek hoor ook dat ons dit weet, maar jy het dit goed verwoord, en ek persoonlik dink daar is baie wat dit nie besef nie…ons moet hierdie artikel by hulle uitkry om ‘n bietjie te begin om hulle koppe op te tel en sien wat stil-stil, stadig-stadig ASM die gebeur is voordat dit te laat is.\nVryheid Vlakvark · 2 jare gelede\nEk stoei met die vraag: “Wie presies gaan die wenner(s) in hierdie stryd wees? Presies wie is die meester agter die poppespel? Wat is die presiese doelwitte van hierdie poppemeester? En wie adviseer die poppemeester? En wie gaan uiteindelik werklik baat by die eindspel? “\nNel · 2 jare gelede\nNet so Vlakvark. Dis wat ek ook al ‘n geruime tyd oor wonder. Ek het so ‘n vae spesmaas die ‘poppemeester(s)’ sit oorsee – iewers in ‘n artikel het iemand al die CIA die skuld gegee.\nMiskien is daar geen poppemeester nie. Veel eerder is daar verskeie groepe/individue wat net hul eie belange/ideologieë probeer bevorder en dat hulle saamwerk wanneer dit hulle pas. So bv. is daar die swart elite, die kommuniste (wit en swart), blanke elite (plaaslik en oorsee), lande wat indirek voordeel trek deur die ANC se manewales (Sjina, Rusland, ens.) en nog andere. Al hierdie groepe kan op een of ander manier voordeel trek deur die ANC se aksies.\nMarius · 2 jare gelede\nEk is geskok oor die kritiek op die uitstekende artikel. Wat ek waarneem elke dag is dat blanke, kleurling en Indier individue nie bewus is van ons individuele menseregte nie. Ons laat swart rassiste toe om dit te ignoreer en vertrap. Genoeg met skuldgevoelens oor Apartheid. Elke een van ons moet bewus raak, en aandring op regverdige behandeling. Die nuwe swart elite word uiters onregverdig bevoordeel en verryk hulleself net soos die Broederbond dit gedoen het. Kombineer dit met die ANC agenda beskryf in die artikel hierbo, en die toekoms is werklik kommerwekkend. Ons moet ons wend tot die Here en in Christelike nederigheid saamstaan, propageer en op ons grondwetlike regte staan.\nGoeie genade Marius! Volg jy nie wat in die wêreld om jou aangaan nie? Afrikaners se “aandrang op hulle grondwetlike regte” soos deur jou versoek, lei net tot ‘n vedere vetrapping daarvan. Solidariteit het verskeie kere al bloedneus gekry in die Grondwethof waar dit probeer is. Daar kan oor ons gesê word net wat hulle wil, insluitende in die oarlement, ons mense wird vermoor, verkrag en gemartel en ‘n blinde oog word gedraai. Ons word geintimideer om met ons kultuur te voertsek (monumente, Steve se konsert, taal op universiteite ens). Maar jy en andere dink ons het grondwetlike regte waarop ons kan aandring! Grondonteining sonder vergoeding is op hande, maar jy wil aandring op grondwetlike regte?\nWie Wat Wanneer Waar Willie Wouter Woudvark · 2 jare gelede\nAan Solidariteit en AfriForum,\nDANKIE vir jul insette tot die bevordering van reg en geregtigheid. Ook vir jul holistiese insigewende artikels.\nMoet nie ontmoedig en mismoedig word deur negatiwiteite nie. Wat op die einde van ons lewens tel is of ons ons talente opbouend benut het ter bevordering van naasteliefde en die bewaring van die natuur in hierdie sondige wêreld. Op die einde sal geregtigheid seëvier.\nBrandery altyd op die morele hooggolf van waarheid gebaseer op feite.\nFlip. Jy is soos ‘n stiervegter waarop ‘n kwaai bul afstorm en nou in mooi woorde staan en beskryf hoe gevaarlik die bul is en wat die bul se voorneme met jou is. Afriforum is soos ‘n stiervegter wat hulle kop laat sak en die bul kop eerste bestorm. Julle is besig met onsinnighede wat geensins bydra tot die Afrikaner se oorlewing nie. Wat moet die sriervegtet doe? Hy moet die bul systap. Selfbeskikking tot die vlak van politieke selfbeskikking, is die enigste moontlike oorlewingskans wat ons het. Die Solidariteitbeweging skep die ulisie by Afrikaners dat ons darem iets probeer doen en dit is een van die oorsake dat mense ulisies het en slaap tydens die rewolusie. Jy self Flip, dra by tot dit wat jy in jou artikel beskryf.\nBert · 2 jare gelede\nKorrek. Slegs ‘n jonger geslag Afrikaners wat nie verlam word deur verbandskuld, sekuriteit en sentiment oor wat was, sal ons vorentoe kan neem: ons finale Trek na ‘n eie staat in Suid-Afrika. Dit is of dit of emigrasie. Agv die noodlot van die demografie en opkomende Afrika-nasionalisme behoort Afriforum/Solidariteit nou dadelik ‘n koersverandering te ondergaan en alle hulpbronne aanwend vir ons Nuwe Trek.\n[email protected] · 2 jare gelede\n“Solidariteit en AfriForum, volg my in die geveg, ek is reg agter julle!”\nJoe Hall · 2 jare gelede\nSoos talle ander lesers van MM, word bydraers van vervelige, negatiewe en foutsoekerige kommentare wat normaalweg geen werkbare alternatiewe oplewer nie, gewoonlik geïgnoreer.\nJou pogings, soos boontoe op blyk, is ‘n sprekende voorbeeld.\nEk is jammer dat ek kosbare tyd en ruimte vermors om op hierdie kommentare van jou te reageer, maar ek kon nie anders nie.\nHierdie artikel van Flip Buys bevat soos gewoonlik, talle raak beskrywings en waarhede wat mynsinsiens die menings van meeste verontregte Suid Afrikaners in die algemeen en die meerderheid Afrikaners in besonder, baie raak beskryf.\nSogenaamde selfbeskikking se hoe, waar, wanneer, op ‘n vasteland wat deur honderde miljoene nie-Afrikaners oorheers word, is nog nooit die daglig oorleef, of ‘n realistiese, bereikbare en aanvaarbare aangebied nie. Die laaste poging vir so ‘n tipe van ding het 27 April 1994 op spektakulêre en tragiese wyse in die hek geduik.*\n* Baie swaar self gesensor.\nJammer virrie foute maar laaste par. se “is” moet “het” wees en verder af in dieselfde par. moet wees “…bereikbare en aanvaarbare OPLOSSING aangebied nie.”\nJoe Hall. Die poging tot selfbeskikking wat in 1994 deur onbevoegde Afrikaner-leiers in die wiele gery is was ‘n beter poging as die gemors waarin die Afrikaner homself onmiddelik net daarna bevind het. Dit was iets wat gered kon word as daar meer insig was onder die leierskap van daardie tyd. Onglukkig was dit ‘n tydperk waar die Afrikaner buitengewone swak leiers gehad het. Dit is tog duidelik nou dat daar geen manier is hoe jy ‘n volk kan red in die omstandighede waar dit ‘n verspreide minderheid is soos die Afrikaner in SA nie. Afri-Forum/Solidariteit moet nou kies tussen al hulle gewig ingooi agter territoriale selfbekikking of begin onderhandel vir ons mense om in beter Westerse lande ingeneem te word waar hulle nageslagte ten minste ‘n toekoms het. Die skip sink en daar is nie meer tyd om die verwarmingstelsel reg te maak omdat iemand kla dat dit koud is nie. Of hulle doen dit of hulle gaan nie net moet toekyk hoe die Afrikaner voor hulle oe uitsterf as volk nie, maar hulle gaan ook moet toekyk hoe baie duisende Afrikaners in absolute ellende moet leef terwyl dit gebeur.\nOm buite Afrika na ‘n “selfbeskikkings” uitweg te soek, mag meriete hê. Maar sal na alle waarskynlikheid deur dieselfde siele verdoem word, wat die destydse ‘Apartheidstaat’ tot ‘n einde gedwing het. Dan sit ons waar ons was. Of hoe???\nEkself sou indien my ouderdom en finansies dit toegelaat het, selfs voor 1994, iewers in Duitsland of die VSA gewoon het.\nDit was egter nie moontlik nie, maar die denkskuif, nl dat ek myself nie as ‘n burger of ondersteuner van hierdie droewe land met sy korrupte en onbevoegde regime beskou nie, het ek reeds jarrrre gelede gedoen – met groot gemak. My Afrikaner-wees is egter te alle tye ononderhandelbaar. My familie en ek sal eendag en waar ookal, lepel innie dak steek, as trotse Afrikaners.\nIntussen koester ek die hoop dat Afrikaners, soos die Jode van vandag, oor die planeet verspreid mag wees, maar dat hulle steeds Afrikaners bly, met behoud van hul taal kultuur, gewoontes en godsdiens – netsoos die Jode dit reeds vir eeue doen. Hulle het wel ‘n grondgebied – Israel – maar die oorgrote meerderheid woon, werk en leef reeds vir donkie jare dwarsoor die wêreld, tussen vreemde kulture, met behoud van hul eie Joodswees.\nMy familie, naaste vriende en ek het ons eie bevryding en ‘selfbeskikking’ bewerkstellig en sal voortgaan om ons Afrikaans-wees te geniet en uit te leef, totdat oorle’ Oom Daantjie se kallers almal in die kraal is. Of soiets…\nAfrikaners kan in vier groepe gedeel word (met enkeles daarbuite). GROEP 1. Honderdeduisende Afrikaners het besef dat daar geen toekons vir hulle en hulle kinders in hierdie land is nie en het geemigreer of is besig daarmee. Daar is geen toekoms nie om twee redes: die optrede van partye soos die ANC en EFF en dié se ondersteunrs. Die tweede rede is die onvermoë van die Afrikanervolk om ‘n toekoms vir hulself in (‘n deel) van die land te beding. GROEP 2. Nog honderdeduisende het tot dieselfe gevolgtrekking gekom, maar kan nie emigreer nie en leef nou maar net vandag tot dag. GROEP 3. Nog honderdeduisende het vir die DA gestem en lidmaatskapsgelde aan Solidariteit en kie betaal en gehoop. Die ontnugtering vir diegene groei by die dag en hulle verander nou na Groep 1 of 2. GROEP 4. ‘n Vierde groep Afrikaners sien geen toekoms vir hulself behalwe as Afrikaners nie. Hulle stem VF Plus, of stem glad nie en raak toenemend gefrustreerd met Groep 3 se gebrek aan politieke insig en visie. Die sleutel vir die Afrikaner se voortbestaan is in die hande van die Afrikaners in Groep 3. Ek kom toenemend tot die besef dat dit ‘n patetiese situasie is, want, soos hulle ulisies verdwyn, word hulle lede van Groep 1 of 2, ipv Groep 4. ‘n Werklik patetiese situasie.\nDada · 2 jare gelede\nFlip se effe swartgallige storie ontstel my weer. Is laasjaar deur ‘n grondboef met haelgeweer in kop geklap. GOD het my beskerm.\nNou nie meer Godvreesend nie maar eerder Godliewend. Dis waaroor dit gaan. Nou positief onder angstige toestande. Kom ons BID! As wetenskaplike was dit moeilik om werklik te Glo! Vrede my Volk!\nDie probleem is dus Groep 3 en dat hulle ook die grootste groep is. Wat ongelukkig die vraag opbring: Is die Afrikaner nie ‘n volk wat moet uitsterf omdat hulle nie beskik oor die vermoe om te kan oorleef soos ander volke nie?\nDie leiers binne die geledere van die talle verskillende faksies waarin die blanke Afrikaanssprekendes tans verdeel is, slaag telkens uitmuntend daarin om die probleem of probleme wat hierdie groeperinge tans in die gesig staar in ‘n lang artikel, toespraak, verklaring ens te ontleed.\nWanneer dit egter by die oplossing kom, word dit dikwels aan die einde van so ‘n betoog in enkele woorde binne een sin verskaf. Soos byvoorbeeld, saamstaan, selfbeskikking, konsentrasie, federasie, aandrang op grondwetlike regte ens ens.\nMoontlik kyk ek dit mis, maar ek kry nie ‘n verdere gedetaileerde uiteensetting van wat presies hulle, met hierdie oplossings wat hulle binne ‘n enkele sin voorstel, bedoel nie.\nSal dus bly wees as iemand my na so ‘n gedetaileerde plan kan verwys waarin die aspekte van wie, waar, wanneer, hoe, lewensvatbaarheid, volhoubaarheid, wettigheid, koste en aanvaarbaarheid daarvan vir die meederheid van Afrikaanssprekende blankes, aangespreek word.\nMoontlik sal ek nie ‘n antwoord hierop kry nie want daar bestaan blykbaar nie so iets nie.\nKom ons kry eerder traksie op die konsep [verkoop dit aan die meerderheid Afrikaners en die ANC] en werk dan ‘n volledige plan uit. Die anti-Republiek ouens het ook seker konstant aangedring op ‘planne’. ‘n Eie staat is glad nie so vergesog nie.\nSaartjie · 2 jare gelede\nA nee a, Flip Buys, jy moet darem erkenning gee aan Pastoor Martin Niemoller wat na aanleiding van Hitler se Nazi-Duitsland daardie mooi opsomming van die ‘man op straat’ se apatie gemaak het.\nWaagmoed Hoop Vertroue Geloof Jan Vlakvark · 2 jare gelede\nDie harde realiteit is dat die blankes en die Afrikaner die verre minderheid in Suid-Afrika uitmaak met ‘n minimum politieke inspraak. En die Afrikaners is baie verspreid. Sou ‘n eie tuisland in ‘n see van armoede lewensvatbaar wees? Welke van die kommentatore sal SELF bereid wees om as leier gesien voor te loop? Wat is die kanse op ‘n eie tuisland?\nSo, waarom nie handevat met al daardie mede-Suid-Afrikaners met die gedeelde waardestelsel van naasteliefde, vrede, veiligheid, eerbaarheid en geregtigheid, ‘n strewe vir ‘n toekoms vir ons kinders, beskerming van die natuur en om ekonomies wêreldkompeteerbaar te wees vir selfaktualisering? Sal dit ons einde beteken om Engels te aanvaar as lingua franca? Natuurlik nie!\nSo, die toekoms van Suid-Afrika lê in die handevat van almal, ongeag taal, kleur, kultuur en afstamming om as bolwerk op te tree teen die grieriges van mag, eer, besittings. Miskien is hierdie vuurdoop juis nodig om te bepaal of ons apatiese nikswerd klaers is of goud en sout van die aarde is en ‘n lig op die pad van beskaafdheid en geregtigheid. Kom ons vat hande en kyk vorentoe en opwaarts. Mag ons Skepper ons seën op hierdie pad.\nVlakvark. Ons probeer jou plan al sedert 1992. Dir is nou 25 jaar later. Wat het jou hadevat plan tot dusver tot gevolg gehad: ‘n gemarginaliaeerde, veramende, krimpende en gehate volk wat gebuk gaan onder al hoe krasser diskrimenerende wette, hofuitspake, kwetsende aanvalle en geweldsmisdaad. Ons het jou plan probeer Vlakvark- vir ten minate 25 jaar al en dit ontplof in ons gesigte! En jy vra oor wat is realisties?\nVlakvark, so pad is net nie ‘n antwoord vir die meeste Afrikaners nie. Dit sal ook totale assimilasie beteken. Waarom sal enige regdenkende mens kies om in ‘n mislukte Afrika-staat te assimileer eerder as ‘n werkende Westerse land? Dit is tog onlogies.\nAt · 2 jare gelede\nSarel, stem 100%, dis waar ons probleem le.\nDie reg tot sellfbeskikking word in internasionaal erken. Die stryd teen kolonialisme insl in Afrika gedurende die tweede helfte van die vorige eeu is juis daarop gebaseer. Selfbeskikking word ook in ons grondwet aanvaar. Die grootste rede hoekom selfbeskikking vir die Afrikaner nie moontlik is nie, volgens Flip en Solidariteit, is dat ons nie ,n Skotland het nie, d.w.s nie ‘n geografiese gebied waarbinne ons verreweg die meerderheid is nie. Die antwoord is dus ooglopend. Ons moet ons eie “Skotland” skep deur in ‘n geografiese gebied te konsentreer waar ons die meerderheid kan wees. Dir impliseer noodwendig ‘n huidig eil bevolkte deel van Suid-Afrika. Orania kan tipes n groeipunt in so n gebied wees. Dit moet natuurlik totaal anders bestuur word as die elitistiese en outokratiese manier hoe dit tans gedoen word. Daar moet n suigkrag geskep wod deur belegging in die gebied. Indien Solidariteit enstig hieroor was, sou n privaat universiteit en hoofkantoor daar gebou word, nie in Centurion nie. n Universiteitsdorp aal noodwendug n magdom ander dienste benodig wat werksgeleenthede sal skep. Daar begin die wiel nou rol!\nEk dink ons moet eers die grond kry. Probeer eers met ANC onderhandel. Dit kan lank vat. Hulle gaan vra vir bewyse oor ‘n mandaat. Solidariteit kan beplan om die volk te bearbei hiervoor. #235. En dan stem ons daaroor. As ons die getalle het gaan praat ons. [Solidariteit glo heel moontlik dat die getalle nie daar is nie] [Daar is Europese state met 500 000 mense]. Wat ‘n wonderlike projek kan dit nie wees nie. Maar die middelklas moet inkoop. Ek wil dit nie doen omdat ek swartmense verwerp nie. Ek bly lekker saam met die meerderheid van hulle wat ordentlike mense is maar ek kan ook insien dat ons demografies sal ondergaan as ‘n minderheid. Kom ons eer die 22 000 kinders van die Vryheidsoorlog deur om ‘n moderne Afrikanerstaat te begin bou. Stap vir stap.\nDaar is meriete in die stelling dat daar ‘n mate van elitisme is in die manier hoe Orania bestuur word. Nog ‘n probleem is dat dit gesentreerd is rondom die die dorp Orania eerder as die groter idee van selfbeskikking. Daar kan baie meer mense, besighede en grondeienaars betrek word wat sal help dat die idee vinniger groei as wat ‘n dorp ooit kan groei.\nPaul · 2 jare gelede\nAan diegene wat op Maroela kommentaar lewer, hier bo, veral die wie die skoen pas, let maar op wat julle sê. Al gebruik ons ‘n fiktiewe naam of e-pos adres, is ons nie onsigbaar nie. Elkeen se rekenaar het ‘n adres waarheen die data gestuur word, dit wat jy op bv Maroela lees, so hulle weet waar jy is. Of dit nou Johan, Henk, Jerry, of Paul is.\nDinkBietjie · 2 jare gelede\nRegtig? So nou moet mens niks sê nie en stilbly? Wat is die doel met jou opmerking? Alle regerings hou hulle burgers dop. Of dit nou hier is, Amerika of Europa. Die Facebook skandaal en Wikileaks twee van vele bewyse. So toemaar hulle weet waar jy ook is Paul.\nEk is darem nog nie so jammer om asem te haal dat ek my baie regverdige mening vir myselfs sal hou omdat ek bang is iemand gaan my vervolg daarvoor nie. MM hou ‘n oog oor dit wat hier geskryf word en goed wat buite perke is word afgehaal, selfs lank voor dit iets is waarvoor jy jou mond moet hou.\nGerhard, die persoon vir wie die skoen pas, sal weet wie hy is.\nOns word so geintimideer deur die huidige aggressie dat ons sowaar glo die Hemelvader kruip ook van skrik weg. Om massas kinders in die wereld te bring en die hoeveelheid mense wat dan glo swaarkry te misbruik om te vat wat nie aan hulle behoort nie en hoop die Vader is oortuig ‘want ons se so’. En Mandela was na bewering nie eers ‘n Christen nie. En nou is ons so bang vir die leuen dat ons boedel wil oorgee. Die situasie soos dit is, is ingewikkeld maar nie meer as dinge wat in die verlede in die wereld gebeur het nie en hoe sal ons weet wat elders in die heelal gebeur as Christus gese het ons moet bid dat U Wil geskied soos elders in U koninkryk. Dit is die crux van die saak. Die Wil van Hom wat die Heelal regeer. Oplossings kom op vreemde wyses. Lees maar die Bybel…. baie vreemd…. Om soos die Varke heeltyd hande te wil vashou is nogal vreemd. Dit klink soos kruip en dit werk nooit. Moses in Egipte en sy onderhandelinge met die Farao is ‘n beter plan. Die 1994-referendum was ‘n slinkse spul en die makers van hul maaksel sal verantwoording moet doen vir die gevolge. Heelhuids uit die gemors is ‘n kernkwessie. Maar indien die vyand dink hulle is die uitsluitlike ‘darlings of heaven’ wag daar ontnugtering.\nWim · 2 jare gelede\nMet meeste van julle se kommentare hier bo het ‘n mens Salamo se wysheid nodig, want julle klink soos ‘n mens wat ‘n skroef los het, irrasioneel, redeloos, die kluts kwyt, emosioneel, het nie ‘n idee wat julle braak nie en van alle realisme gestroop.\nSnaaks ek sien iets heel anders, mense wat soms baie nugter oor die saak dink, besef daar is ‘n baie ernstige probleem net soos toe daar onderhandel was ‘n paar dekades terug, reguit praat eerder as die gewone paai taktiek, sommige het baie goeie idees omtrent wat gedoen moet word en besef ook dit moet NOU gedoen word. As daar nie nou vinnig van rigting verander word nie gaan die huidige leierskap die kar van die berg se rand afry.\nWil ek ook weet.\nDaar is een deel van bg. artikel wat ek sou verander.\n‘n Beter weergawe:\nHulle het hulle vir wit mense se werk gekom, maar ek het nie omgegee nie, want my werk was nog veilig of ek was ‘n boer of ‘n sake man en gee net nie om vir die ander nie. Toe het hulle vir Afrikaners se grondwetlike menseregte gekom, maar ek het nie beswaar gehad nie, want dis nie vir my belangrik nie. Toe het hulle vir die Afrikaanse universiteite gekom, maar ek het nie beswaar gehad nie, want ek het Engels verkies. Toe het hulle vir eiendomsreg gekom, maar ek nie beswaar gehad nie, want dit sou nie my eiendom raak nie. Toe het hulle vir die boere gekom, maar ek het nie omgegee nie, want ek is nie ŉ boer nie of ek was een van b.g. en kon hulle nie meer help nie. Toe het hulle vir die besighede gekom, maar ek het nie omgegee nie, want myne was nie geraak nie of ek was een van b.g. en kon hulle nie meer help nie. Uiteindelik het hulle vir die regbank, die media, en die burgerlike samelewing gekom, maar ek het steeds gegaap of geslaap. Toe kom hulle vir my, maar daar was niemand oor om my te help nie.\nDirk Breytenbach · 2 jare gelede\nGeagte Flip ons wag nou op die huidige leierskorps om selfbeskikking van die grond af te kry of gaan ons nog 25 jaar wag? Ons het nog huidiglik die kennis en kapitaal om dit suksesvol te kan doen en oor nog 5 jaar is dit te laat. Daar is in elk geval net +- 1.5m mense wat dalk sal glo hulle is wit Afrikaans sprekende Afkrikaners. Die res het gevlug, sit op die draad of is verblind deur liberale dogmas. Die waarskuwing dat ons moet let op ons kommentare is belangrik want die tomme en jerries hits ons aan om gruwelike opmerkings teen oor mekaar te maak. Ons kan beter doen deur ons energie in projekte tot selfbeskikking aan te wend. Dis dwingend noodsaaklik vir ons voortbestaan, of ons moet assimileer en verdwyn as ‘n nasie.


Video: Unieke klankopname van Otto von Bismarck se stem | Maroela Media\nOtto von Bismarck (1815 – 1898), die Duitse staatsman wat verskeie Duitse state onder een Duitse Ryk verenig het, se stem kan nou vir die eerste maal gehoor word. Die klankopnames wat dateer uit 1889 is gister aan die publiek bekend gestel, berig die NRC Handelsblad.\nOm te luister wat Bismarck te sê gehad het, is egter nie so maklik nie, want dit is nie ŉ baie duidelike opname nie. Mens moet egter in ag neem dat die klankopname sowat 122 jaar oud is! Bismarck haal aan uit gedigte en liedjies en bedien selfs sy seun met advies. Die merkwaardigste is egter dat hy die eerste reëls van die Franse volkslied opsê.\nDie opname is deur ŉ kollega van Thomas Edison op ŉ grammofoon-platespeler gemaak. Die silinder wat die klankopname bevat was een van 17 silinders wat in 1957 in ŉ laboratorium van Edison in New Jersey, Amerika, opgespoor is. Die res van die silinders bevat musiekstukke van Duitse, Poolse en Hongaarse musici.


Rugby in Zuid-Afrika|Sable Tours\nWebsite » Over ons » Blog » Rugby Worldcup 2015\nDie vraag hoor ek baie in Nederland. Dit is snaaks, want vir ons is dit natuurlik elke dag se kos. My eerste ervaring met rugby was al vanaf die dag dat ek kon loop, en ek het daardoor dus mee grootgeword.\nEk het begin rugby speel toe ek 6 jaar oud was, op kaal voete in die stof waar net hier en daar ’n stukkie gras was. Maar ek mag nie huil nie, want die enigste kommentaar wat ek by die huis kry was dat egte manne nie huil nie. Ook nie as ek op meerdere plekke bloei nie!\nRugby is amper soos sokker (of soos julle dit ken ‘voetbal’). Behalwe vir ’n paar kleine verskillietjies is die grootste verskil dat rugby gespeeld word door echte manne, en glo dit of nie, maar ook vroue (nou ja, in dit geval wonder ek ook soms of dit vroue is..!)\n15 Manne aan elke kant het maar een doel. Die bal moet in besit wees en daarmee gaan jy hardloop om ’n drie te druk agter jou teenstanders se doelyn. Hiervoor het elke span ’n klomp groot ouwens, maar ongeveer de helfte agter in die veld is weer meer gebou vir spoed. Jy kan ook punte kry as jy die bal deur die pales skop.\nMaar rugby spelers is maar een verhaal. Ek dink die mooiste van alles is die rugby supporter. Hulle is anders as ‘voetbal’ supporters. Kyk maar goed rond. Hier is geen dinge soos ‘supporter vakken’ nie, almal sit deurmakaar! Niemand gaan met mekaar voor of na die wedstrijd baklei nie, die werklikheid is dat almal lekker na die bar gaan vir ’n bier, of jou span nou gewen het of nie.\nDie mooie van rugby is alles wat daarmee saamgaan, geen vyande, maar vriende, bier, biltong en braai is logies op ’n groot rugby dag, en môre het ons dit alwaar alles vergeet as ons met ’n groot babelas wakker word!\nRugby is ’n spel vir echte manne, en ons weet ook dat vroue mal is om egte manne te sien. In Engels het ons daar ’n spreekwoord voor:“Footbaal is a gentleman’s game played and supported by hooligans and rugby is a hooligan game played and supported by gentleman”\nAs ek dan hoor dat daar tussen sommige spanne se trainers afsprake gemaak word volgens tradisie dat die span dat wen se trainer vir die span wat verloor se trainer na die wedstryd ’n bier in ’n kroeg koop en hulle dan saam sit en drink, kan ek jou alleen een ding vertel; my Afrikaanse hart sal altyd verlief wees op rugby.


Aspersieslaai resep - Nuwe resepte - 2022\nDreineer die aspersies, plaas dit artistiek in 'n bak, besprinkel met sout en peper. Maak 'n beslag van jogurt, olie, asyn, sout en peper. Giet oor die aspersies.\nLaat afkoel ongeveer. 15 minute, bedien versier met roosmaryngare.\n# 1 Geposjeerde eiers met aspersies en spek\nrou spek of prosciutto (c & acircte een sny vir elke aspersiestingel)\nHoe om gestroopte eiers met aspersies en spek voor te berei?\nWas die aspersies goed en laat dit 'n paar minute in koue yswater staan.\nSmeer 'n yena -bak met botter en plaas elke stam aspersies Toegedraai in 'n sny prosciutto of spek. Sit 'n aluminiumfoelie oor die skottel en laat dit vir 5 minute by 200 grade in die oond. Verwyder die foelie en laat dit nog 10 minute kook voordat dit bruin word.\nKook soutwater afsonderlik in 'n groter pot. As die water begin kook, breek die eiers versigtig en laat dit 'n paar minute rus.\nPlaas die aspersiestingels met spek op 'n bord en rasper 'n bietjie Parmesaan. Plaas bo -op gestroopte eiers en geur met sout, paprika en sesamsaad na smaak.\nSlaai met aspersies, gorgonzola en aarbeie\nDie slaai met aspersies, gorgonzola en aarbeie wat ons vandag die middag geniet het, is ons aan Simina Holovatchi verskuldig en ons bedank die hele gesin in die koor, dit was verbasend goed! Hoe het Simina hierdie slaai vandag laat gebeur? Verlede week het ek 'n uitdaging geloods: & # 8222, watter resepte met aarbeie, omdat dit hul seisoen is, wil u op hierdie blog ontdek? & # 8221. Simina het 'n slaai voorgestel, moontlik met ham, en ek het besluit dat hierdie voorstel die eerste (maar nie die enigste) een is wat in die praktyk is. Ek het nie ham in my slaai met aspersies en aarbeie gesit nie, maar gorgonzola -kaas, maar ek dink dat 'n bietjie bruin spek en goed gedreineerde vet 'n heeltemal geldige proteïenalternatief sou wees. Ten slotte, as aspersies duidelik en lank in ons voorkeure was, blyk dit dat die aarbeidressing 'n skouspel van geure en kleur is!\n1 kilogram aartappels, skil en sny in twee\n2 ruikers aspersies\n1/2 koppie (1450 gram) met mayonnaise\n1/3 koppie gekapte pietersielie\nMoeilikheid: maklik & middot Voorbereidingstyd: 15 minute & middot Nr. porsies: 6\nGooi die aartappels in water en laat dit vir ongeveer 15 minute kook. Nadat hulle gekook het, laat hulle afkoel.\nSkil intussen die aspersies in warm water en sit dit dan in koue water. Haal dit uit en laat dreineer.\nVir die sous, meng die mayonnaise, suurlemoensap, groen uie, sout en peper in 'n klein bak.\nPlaas die aartappels en aspersies op 'n bord en strooi die pietersielie oor. Bedien met mayonnaisesous.\nAspersieslaai met tamaties en bokkaas\n250 g dun groen aspersies, sonder die houtagtige kant, skuins gesny (3 cm)\n20 g dennepitte, rou\n50 g gedroogde tamaties, bewaar in olie, gedreineer (ongeveer 5-6 stukke)\n80 g vars bokkaas, in stukke gesny\n& frac14 - & frac12 teelepel sout\n1-2 stukkies gemaalde peper\nAspersieslaai met aarbeie en kaas\nIn die spyskaart van vandag sal ons 'n slaai hê. Maar nie sommer enige slaai nie, maar 'n spesiale een. 'N Lenteslaai, met bestanddele wat perfek meng in 'n heerlike gereg: aspersieslaai met aarbeie en kaas.\nAs u my op my Instagram -rekening volg, weet u reeds dat dit ons Sondagaandete was. Eintlik 'n bederf vir ons smaakknoppies.\nDit is 'n lenteslaai, soos ek gesê het, want in Mei is dit ook die seisoen van aarbeie en aspersies, alhoewel hierdie bestanddele nou meestal in winkels gevind kan word. Maar nou, gedurende hierdie tydperk, is hulle 'in die hoogseisoen', soos hulle sê, so duidelik sal hulle nog lekkerder wees.\nAspersieslaai met aarbeie en kaas is, soos enige ander slaai, maklik om te maak. En vinnig. Aspersies het 'n baie kort kooktyd, selfs al word dit nie rou geëet nie.\nVir ekstra geur het ek dit in die pan gaargemaak, maar aspergeslaai met aarbeie en kaas kan ook gebruik word geblansjeerde aspersies, 'n operasie wat ongeveer 3 minute duur (as ons die groen kleur wil behou) of selfs gebakte aspersiesIn hierdie geval hou dit langer (ongeveer 15-20 minute) of op die rooster, indien nie, in die pan.\nDie kooktyd, soos u kan sien, wissel afhangende van hoe jonk die aspersies is. As dit jonger is en met 'n dunner stam.\nHierdie individuele aspersietertjies maak goeie oorskiet. Om die filodeeg weer bros te maak, verhit jy die oorskiet in die oond totdat dit warm word en die filo bros is.\nOnder die bokkaas vir die meisie.\nAs aspersies buite die seisoen is, probeer courgette.\nU kan hierdie tertresep maklik verdubbel as u meer mense moet voed.\nDie eenvoudigste resep vir blaarslaai met tamaties en komkommers (video resep)\nEk weet dat die resep van vandag vir u onbenullig sal lyk, maar ek het gedink dat dit so eenvoudig en algemeen is dat dit verdien moet word in die virtuele kookboek van die blog, wat tot dusver meer as 900 resepte versamel het.\nIn 'n meer komplekse kookboek vind u immers 'n hoofstuk met slaai -resepte. Onder hierdie is natuurlik hierdie eenvoudige resep vir blaarslaai met tamaties en komkommers.\nDit is so te sê 'n 'basiese' resep, want daar kan baie ander kombinasies gemaak word deur verskeie ander bestanddele by te voeg, soos: gekookte mielies, olywe, kaas, tuna in olie, selfs rys of pasta.. Hoekom nie? Verbeelding en persoonlike smaak is die perke van 'n suksesvolle slaai.\nAs ek terugkeer na die resep van vandag, wil ek u vertel dat, hoewel ek die hoeveelhede aan die bestanddele oorgedra het, u moet weet dat dit nie streng hoeveelhede is nie. Jy kan meer tamaties of meer slaai of komkommers sit. Volgens elkeen se smaak.\nDieselfde met sout en olie. Ons het tuis meer ongesoute (en minder soet) geëet as gewoonlik, dus in alle resepte is die hoeveelhede van hierdie twee bestanddele kleiner.\nCopyright 2022 \_ Aspersieslaai...


RSG-debat woed om Afrikanerstemme – praag.co.za — 20 jaar jonk!\nDreyer, Mulder en Roodt. Cobus Bester van RSG heel regs\nDie drie genooide gaste was Dr Dan Roodt van die Front Nasionaal, Dr Pieter Mulder van die VF+ en Anchen Dryer van die DA.\nDie debat was van meet af aan skril met Dreyer wat klaarblyklik eerder op persoonlke aanvalle wou konsentreer as die DA se swaai na swart kiesers.\nDreyer het Roodt daarvan beskuldig dat hy nie ‘n ware Afrikaner is nie omdat hy nie diensplig gedoen het nie, terwyl Mulder dit beaam het.\nRoodt het verbaas gereageer en gesê die DA wat die Kerkstraatbom en ander terreuraanvalle vandag omhels as hul eie, kan seker nie terselftertyd “verregs” wees in hul bekommernis oor diensplig nie. Dreyer het self nie diensplig gedoen nie.\nRoodt het die kleinlike vlak van debatvoering betreur en gesê plaasaanvalle, buitensporige misdaad en die volksmoord op wit Afrikaners verdien eerder aandag.\nMulder het Dreyer daarop gewys dat sy ernstige wanvoostellings maak ook die DA se verbintenis tot taal en regstellende aksie. Dreyer het tydens die debat voorgegee dat tandelose voorstelle in die parlement die DA se verbintenis tot Afrikaans bewys, maar Mulder het haar daarop gewys dat die DA Afrikaners telkens ondergrawe in die komitees waar dit werklik saakmaak.\nDreyer het die DA se verbintenis tot grondgryp as ‘n manier om swart kiesers te trek verduidelik. Die DA is ten gunste daarvan dat plaaswerkers mede-eienaars van plase word soos die nuwe voorgestelde wetgewing bepaal. Die DA meen die mede-eienaarskap in die Wes-Kaap dui reeds op ‘n groot sukses.\nMulder het in sy hoedanigheid as die ANC se adjunk-minister van landbou gesê die VF+ is nie gekant teen ‘n aandeleskema nie. Roodt het gesê die FN is onbeskaamd regs as dit by eienaarskap kom en die nuwe voorgestelde grondwetgewing is totaal Marxisties en onaanvaarbaar vir ‘n vryemarkstelsel.\nRoodt het na Leon Louw van die Vryemarkstigting se werk oor die kantonstelsel vir Suid-Afrika verwys en gesê die FN streef na kantonale selfstandigheid waar Afrikaners self besluit oor hul skole en gemeenskappe aangesien dit nie vir almal moontlik is om na Orania of Kleinfontein te verhuis nie.\nDryer het deurentyd skril voortgegaan om die DA ‘n as “groot” party voor te hou wat die ANC kan troef.\nBeide Roodt en Mulder het haar herinner dat dit ‘n belaglike versinsel is, aangesien die DA ‘n ewe klein party as die vele ander opposisiepartye is en geen kans staan om die ANC uit te knikker nie, ook nie in Gauteng nie.\nRoodt het in ‘n tussenwerpsel Dreyer daaraan herinner dat die Wes-Kaap met die hoogste misdaadsyfer spog nadat Dreyer die Wes-Kaap as ‘n modelprovinsie beskryf het.\nUit die gehoor het die DA se voormalige wit skaduminister van basiese onderwys, ‘n aanval op Niekie van den Berg geloods wat intussen oorgeloop het na die VF+. Junita Kloppers-Lourens het Van den Berg as ‘n gierigaard beskryf wat sy werk by die SAUK bedank het vir meer geld.\nMulder het daarna vir Kloppers-Lourens herinner dat sy die VF+ vir ‘n pos kom smeek het omdat sy haar posisie by die DA kwyt is om plek te maak vir swartes.\nAlhoewel die drie partye is op Afrikanerkiesers gerig is, het Dreyer en Mulder gesê hulle wil bruin en swart kiesers ook lok.\nDie aanbieder, Cobus Bester, het met ‘n vraag aan Roodt gesuggereer dat die Afrikaner nie bestaan nie en behalwe Roodt was die aanbieder en ander deelnemers versigtig om nie die woord “Afrikaner” te gebruik nie en het deurlopend na “Afrikaanssprekendes” verwys.\nIronies egter is dat beide die VF+ asook die DA se teikenmark Afrikaners is.\nSkrywer Karin RoodtGepubliseer op 17 April 2014 17 April 2014 Kategorieë Afrikaanse nuus, NuusSleutelwoord DA, FN, Front Nasionaal, RSG-debat, VF+\nVorige Vorige artikel: Aansoeke om spesiale stemme sluit vandag\nVolgende Volgende artikel: Man oorleef panga-aanval in Witbank